EURO 2021: Povratak Tartan vojske posle 25 godina – selekcija Škotske (igrači, selektor, rezultati, kladionica) - Sportske novosti\nNaslovna EURO 2021 Najave EURO 2021 EURO 2021: Povratak Tartan vojske posle 25 godina – selekcija Škotske (igrači,...\nEURO 2021: Povratak Tartan vojske posle 25 godina – selekcija Škotske (igrači, selektor, rezultati, kladionica)\nNACIONALNI TIM ŠKOTSKE\nFIFA rang lista: 44. mesto\nWebsajt saveza: https://www.scottishfa.co.uk/\nDočekali su navijači Škotske da gledaju svoj nacionalni tim na velikom takmičenju, prvi put posle 1998. godine i Svetskog šampionata u Francuskoj, a uz to grupnu fazu gledaće na domaćem terenu u Glasgowu, pa je samim tim ugođaj još i veći, iako ne sumnjamo da bi jedni od najodanijih navijača na svetu, ,,Tartan army’’ prošli i pola planete da bodre svoje igrače. Uz povratak na veliku scenu dolazi i veliki derbi protiv Engleske, meč koji će svaki igrač u timu igrati sa posebnim žarom, ali Škoti i inače tako igraju. Tim deluje poprilično neizbalansirano, sa dosta kvaliteta na pojedinim mestima, ali i proseka na nekim drugim mestima, pa će biti zanimljivo videti da li je uspeh iz kvalifikacija zaista bio samo plod sreće ili je to bilo zasluženo. Kako god, izuzetna prilika za Škotsku da se vrati na veliku scenu.\n14.jun Češka Repubika (Glasgow) 18.jun Engleska (London) 22.jun Hrvatska (Glasgow)\nPosle samostalnih poslova na klupama WBA, Readinga i Kilmarnock-a, na klupu selekcije Škotske seo je Steve Clark, 2019-te godine, a plasmanom na EP upisao se zlatnim slovima u istoriju ove zemlje. Od starta je shvatio sa kakvim timom raspolaže i postavio je igru tako da iskoristi najbolje od svog tima, a da prikrije mane kojih neosporno ima dosta u timu. Isto je uradio i u Kilmarnocku kada je ostvario rekordnih 59 bodova za ovaj tim, a te godine proglašen je i za najbolje menadžera Premijer lige Škotske. Do sad je na klupi selekcije ostvario 8 pobeda, 5 remija i 6 poraza, a svakako da će selekciju pripremiti kvalitetno kako bi ostvarili najmaksimalniji mogući rezultat s obzirom na kvalitet u ovom trenutku.\nZbog dva izuzetno kvalitetna leva beka u svom timu, Tierney-a i Robertsona, selektor Clarke je odabrao formaciju sa tri igrača u zadnjoj liniji kako bi obojica bili na terenu, pa je najčešće korišćena formacija 3-5-2 ili 3-4-1-2 u zavisnosti kako se posmatra pozicija centralnog veznog igrača koja je ponekad za nijansu ofanzivnija. Stil igre je igraj tvrdo, hrabro i borbeno, sa dosta kontakta u igri i duela, a u napadu sa što bržom završnicom, jer realan kvalitet da dugo drže posed Škoti nemaju. Prekid je takođe nešto što bi mogli da koriste, mada s obzirom na fizikalije svojih igrača, ovo je segment igre koji bi svakako mogao da bude na mnogo većem nivou.\nGolmani: Golmani selekcije Škotske nisu top kvaliteta, ali poseduju veliko iskustvo što takođe može da bude značajno. Mesto startnog golmana rezervisano je za David Marshalla iz Derby County-a, ovaj 36-godišnjak imao je tešku sezonu u klubu koji je jedva opstao u ligi, od dolaska Rooney-a na mesto mendažera postao je kapiten tima. Poznat je po odličnim refleksima i branjenu penala. Tu je i još stariji 38-godišnji Craig Gordon koji brani u drugoligašu Heartsu, kao i Jon McLaughlin iz Rangersa.\nOdbrana: Kao što smo i rekli, čvrstina u defanzivi je osnov igre ove selekcije, a tome doprinose fizički jaki i u skoku dominantni štoper. Grant Hanley, fudbaler Norwicha, koji se vratio ove sezone u formu posle dve godine koje su bile prošarane povredama, klasičan ,,britanski tip’’ štopera koji se pre svega oslanjaju na snagu, skok i duel igru, neće previše učestvovati u igri niti rizikovati čak i u manje opasnim situacijama. Po levoj strani, štopera bi trebalo da odigra pomenuti Kieran Tierney, fudbaler Arsenala, koji je u klubovima levi bek, ali ovde zbog Robertsona ima ulogu centralnog defanzivca u formaciji sa tri igrača odbrane. Ponikao je u Seltiku u koji je stigao sa 7 godina, a debitovao za seniorski tim sa 17, ove sezone je uspeo da se izbori za svoje mesto pa je nastupio na 32 meča u svim takmičenjima igrajući kombinovano na mestu levog beka i štopera, svakako jedan od najkompletnijih igrača ove selekcije. Ukoliko se opredeli da McTominay iz Manchestera igra na svom mestu zadnjeg veznog, a ne štopera, mesto trećeg štopera trebalo bi da popuni igrač Motherwell-a, Declan Gallagher, kapiten ovog tima potpisao je ugovor sa Aberdeen-om i pojačaće ovaj tim koji je jedini u skorijoj prošlosti osvojio titulu u Škotskoj, još jedan fizički jak štoper koji konstatntno traži duel igru u kojoj je izuzetno jak, skočan, ali takođe ne tako ofanzivno koristan, što se traži od top štopera. U konkurenciji je i Jack Hendry, igrač Seltika na pozajmici u belgijskom Ostendeu.\nBočni defanzivci: Zanimljivo deluje da najbolji igrač tima igra na mestu levog wing beka, to je Andy Robertson, standardni igrač Liverpoola i verovatno jedan od najboljih igrača na ovom mestu u Evropi, o njegovim fudbalskim kvalitetima nećemo posebno trošiti reči, najvažniji je igrač ove selekcije i kapiten tima, van fudbala ima podcast emisiju sa Alexander Arnoldom, koja se zove ,,Wingman’’, takođe izdao je i prvu knjigu 2020-te godine koja priča o Liverpulovoj sezoni, a sva zarada ide za nezbrinutu decu u Škotskoj, pravi kapiten i već sada legendardni igrač u svojoj zemlji. Spomenućemo i brojke iz poslednje dve sezone, u prošloj šampionskoj 49 mečeva, 1 gol i 12 asistencija, ove godine 49 mečeva, 1 gol i 5 asistencija (uz to 1,6 ključnih dodavanja po meču i oko 2 uspešna centrašuta).\nSa suprotne strane delovaće još jedan igrač Motherwell-a, Stephen O’Donnell, igrač koji je sarađivao sa selektorom u Kilmarnocku i sada uživa veliko poverenje, produkt je Seltikove akademije, koji nikad nije igrao za svoj matični klub u seniorskoj konkurenciji.\nSredina terena: Deo tima gde nedostaje kreativnost, ali odlična defanzivna igra veznog reda, dosta doprinosi ukupnoj čvrstini ekipe. Igrač Manchester Uniteda – Scott McTominay, koji je i ponikao u ovom slavnom engleskom klubu, poznat je pre svega po izuzetnom postavljanju na terenu i čitanju igre protivnika, a dug korak, hrabrost, agresivnost i fizička snaga mu omogućavaju da zatvori dosta prostora i smanji manevarski prostor za protivničke ofanzivnije fudbalere. Tokom nekih mečeva igrao je i na mestu štopera. Tu je John McGinn iz Aston Ville, igrač koji bi trebalo da pruži dozu kreativnosti i pasa u ofanzivnoj gradnji igre svog tima, ove sezone igrao je jako dobro u svom timu i na 35 mečeva, zabeležio 3 gola uz 5 asistencija, zbog izuzetno agresivne igre uvek na granici faula, vrlo često dobija žute kartone, ove sezone čak 10 u ligi. Tu je i igrač Seltika – Callum McGregor, ove sezone i pored dobrih partija, neko od koga očekuju još više kako bi Seltik povratio titulu u svoje redove, odigrao je 33 meča, postigao 3 gola uz čak 7 asistencija (drugi asistent tima). Takođe igrač koji je imao bitnu ulogu u dobrima partijama Southemptona – Stuart Armstrong, igrač koji bi mogao da donese tu preko potrebnu kreativnost, iako je za nacionalni tim sakupio svega 24 meča u 29 godina, ove sezone 4 gola i 5 asistencija u Premijer ligi, svakako deluju dobro, posebno dobar udarac, dribling i generalno igra u završnici su nešto što je kvalitet ovog igrača, ali je slaba igra u defanzivi nešto što svakako utiče na Clarka da mu ne daje često priliku, naročito protiv kvalitetnijih rivala. Za sam kraj priče o veznom redu spomenućemo i igrača Seltika – Ryan Christie, koji je tek ove sezone eksplodirao i pokazao da ulaganje Seltika u njega nije bilo protraćena investicija, odličan u kretnji bez lopte, veoma nepredvidljiv i igrač koji je postao nacionalni heroj, golom u plej of meču protiv Srbije, koji je trasirao put ka Evropskom prvenstvu.\nNapad: Možda i najslabiji u istoriji kada se pogledaju timovi Škotske na velikim takmičenjima, igrači sa kojima Clark raspolaže u ovom delu tima su: Lyndon Dykes iz QPR-a, potom Ché Adams iz Southamptona, James Forrest iz Seltika, dok je vrlo često ta uloga namenjena i krilnom igraču Newcastla – Ryan-u Fraseru. Tokom martovskih kvalifikacija Dykes koji pre svega služi kao target man i tu je da se ,,bije’’ sa defanzivcima rivala, bio je jedan napadač, dok je mesto drugog ima igrač sasvim drugih karakteristika, omaleni i veoma brz Che Adams, ove sezone drugi strelac Southamptona, sa 9 pogodaka i 5 asistencija uz to, vrlo često će zbog brzine iznuditi faul u opasnoj zoni, ali nije igrač koji može da izdrži duel igru, nema posebno dobar pas i pregled igre, pa ne treba očekivati previše u tom polju od njega, ali svakako igrač koji predstavlja osveženje za tim Škotske.\nJames Forrest je igrač kog ćemo posebno istaći, uz mesto u napadu, igra i na svojoj omiljenoj poziciji desnokrilnog napadača, ove sezone je zbog povrede propustio veći deo sezone i upravo to mnogi smatraju kao razlog zašto je Rangers dominantno osvojio titulu. Veoma brz igrač, sa odličnom kontrolom lopte i driblingom, a poznat je i po eksplozivnosti na kratkim distancama. Zbog izuzetne posvećenosti i želje za pobedom, ima veliko poverenje svih trenera kroz karijeru.\nMožda će biti preterano ako kažemo da je plasman na Evropsko prvenstvo za Škotsku ravno osvajanju titule za neke druge selekcije, ali uz ograničeni kvalitet kakav imaju, to je dosta realno reći. Borbenost, čvrsta defanziva i agresivnost je to nešto što nosi njihov stil igre i što možemo garantovano da očekujemo, a da li će to biti dovoljno za prolazak u narednu rundu, po našem mišljenju, ne, ali svakako da će svima biti dosta teško protiv ove ostrvske selekcije.\n8 od prethodnih 11 mečeva prolazila je igra 0-2 gola\nŠkotska nacionalni tim\nŠkotska reprezentacija 2021\nPrethodni tekstEURO 2021: Nekada Nedved, Poborski i Rosicki, a danas… – selekcija Češke Republike (igrači, selektor, rezultati, kladionica)\nSledeći tekstTreća uzastopna titula za rukometašice Jagodine


Vijeće ministara dalo suglasnost na Ugovor o nabavci cjepiva za Covid-19 - www.vecernji.ba\n16. rujna 2020. u 14:18 0 komentara 76 prikaza\nVijeće ministara BiH je na izvanrednoj telefonskoj sjednici dalo suglasnost na Ugovor o nabavci cjepiva sa Globalnom alijansom za cjepiva (GAVI), nakon što je usvojilo Informaciju o pristupanju Bosne i Hercegovine Instrumentu za globalni pristup cjepivu za Covid-19 (COVAX).\nOvlašteni su ministrica civilnih poslova BiH da potpiše Ugovor o nabavci cjepiva sa Globalnom alijansom za cjepiva (GAVI) i zamjenik ministrice civilnih poslova, kao potpisnik ovog ugovora u svojstvu svjedoka.\nObveze plaćanja troškova nabavljenih cjepiva, proistekle iz potpisanog Sporazuma o međusobnim pravima i obvezama u vezi sa nabavkom cjepiva putem Instrumenta za globalni pristup cjepivu za Covid-19, snosi institucija entiteta odnosno Brčko Distrikta BiH, za potrebe koje je prethodno iskazala - saopćeno je iz Vijeća ministara BiH.\nVijeće ministara BiH donijelo je Odluku o odobravanju 50.000,00 KM iz tekuće proračunske rezerve Ministarstvu civilnih poslova BiH za troškove skladištenja, špedicije i prijevoza cjepiva proistekle iz Ugovora o nabavci cjepiva sa Globalnom alijansom za cjepiva (GAVI), a prethodno je odobrilo izdvajanje ovih sredstava.\nNa sjednici je odobreno pokretanje postupka pribavljanja spoljne garancije kod relevantnih financijskih institucija ili osiguranje pokrića obveza na drugi način za izvršenje obaveza po Sporazumu sa Globalnom alijansom za cjepiva (GAVI) o pristupanju Bosne i Hercegovine Instrumentu za globalni pristup cjepivu za Covid-19, s obvezom plaćanja na prvi poziv iznosa od 18.238.977,74 KM, a za što je zaduženo Ministarstvo financija i trezora BiH.\nMinistarstvo civilnih poslova nastavit će pratiti izvršavanje obveza po Sporazumu sa Globalnom alijansom za cjepiva (GAVI) o pristupanju BiH Instrumentu za globalni pristup cjepivu za Covid-19, o čemu će polugodišnje izvještavati Vijeće ministara BiH.\nDonošenjem ove odluke omogućava se da se, osim diplomatsko-konzularnom osoblju, omogući ulazak u BiH bez negativnog testa na virus SARS - Kov - 2 i osoblju međunarodnih organizacija, te pod istim uvjetima i diplomatskom osoblju koje stupa na dužnost, a još nije okončan postupak njihovog akreditovanja i izrade identifikacijske iskaznice koju izdaje Ministarstvo vanjskih poslova BiH.\nTakođer, bez negativnog testa na SARS - Kov - 2 omogućava se ulazak u BiH maloljetnim strancima čiji je roditelj državljanin Bosne i Hercegovine, kao i strancu koji je supružnik državljanina BiH.\nNovozaraženih po 12 u Širokom Brijegu i Grudama


Murinjo sinoć počeo da otpisuje, jedan je odigrao poslednji meč za Junajted?! - Sportske.net\nMurinjo sinoć počeo da otpisuje, jedan je odigrao poslednji meč za Junajted?!\nPortugalac u svom stilu, otvoreno prozvao krivce, da li je ovo siguran rastanak?\nFelainija jure ItalijaniBrajton preko "Đavola" do opstanka, gol tehnologija presudila letargičnom Junajtedu!Gol tehnologija rekla svoje, Brajton poveo protiv Junajteda!Murinjo napravio šest promena za duel sa Brajtonom (SASTAVI)Kolo nade za Čelsi, nikad luđa borba za opstanak (NAJAVA)\nŽoze Murinjo je pobesneo zbog poraza svoje ekipe u Brajtonu, a posebno je kritikovao napadače, Markusa Rašforda i Entonija Marsijala, koji nisu uspeli da nadomeste izostanak Romelua Lukakua.\n"Igrači koji su zamenili odsutne nisu odigrali na očekivanom nivou, nisu ispunili te zadatke. Kada individualci rade to, teško da ekipa može da igra dobro. Možda me posle ovog više nećete pitati zašto neki A, B ili C igrači ne igraju toliko puno", rekao je Murinjo i nastavio:\n"Zašto uvek igra Lukaku? Zašto uvek igra Lukaku?Zašto uvek igra Lukaku? Sada imate odgovor na pitanje - zašto uvek mora Lukaku", istakao je Murinjo.\nOve reči mogle bi da znače i defiitivni odlazak Marsijala, dok se očekuje da Rašford dobije šansu i naredne sezone, pošto je dete kluba i svi veruju da je pred njim svetla budućnost.\nS druge strane, Francuz već drugu sezonu igra slabo i veoma malo, a za njega su zainteresovani brojni klubovi, pre svih Juventus, koji je spreman da plati 60 miliona evra za Marsijalov transfer.\nIpak, pominju se i Bajern Minhen i Čelsi, mada teško da će Murinjo dopustiti da ispunjava želje svojih rivala iz Premijer lige.\nMarsijal je sinoć možda odigrao i svoju poslednju utakmicu u dresu Mančester junajteda, dok će Rašford dobijati šansu, ali verovatno samo kao plan B, odnosno sa klupe.


Real zena dating doing\nJenni Lee! dating zena busted many nuts\nSaturday, January 20, 2018 by Cock\nSa kojim izazovima se u potrazi za emotivnom srodnom dušom susreće savremena, samostalna, liberalna i finansijski nezavisna žena...\nSavremena poslovna, samostalna žena je ona koja je finansijski nezavisna, koja može dobro da živi od svojih prihoda, koja ima liberalna uverenja, visoko obrazovanje i kulturu. Ona je energična, emancipovana, samosvesna i snažna ličnost, koja zna šta hoće i kako to da postigne. Naravno, to ne znači da je ona neka zadrta feministkinja, uštogljena, sparušena, rigidna, stroga, koja ne voli seks i mrzi muškarce jer su „oni svi isti“. Naprotiv, samosvesna žena voli muškarce, voli njihovo telo i voli uzbudljiv, maštovit i zdrav seksualni život.\nNa sledećoj strani pročitajte - Zašto moćna žena u ljubavi pravi pogrešne izbore...


RTS :: Leteći taksi u Milanu 2026. godine\nTehnologija Leteći taksi u Milanu 2026. godine\nsreda, 27. okt 2021, 08:56 -> 09:06\nMilano će, zajedno sa Kortinom, biti domaćin Zimskih olimpijskih igara 2026. godine i za tu priliku bi već trebalo da budu spremna vozila letećeg taksija. Opština Milano je potpisala ugovor sa agencijom koja upravlja aerodromima Linate i Malpensa, ali i „Skajsportsom“, kompanijom koja dizajnira ovakvu vrstu prevoznih sredstava i vertikalnih aerodroma – vertidroma.\nImaće i baterije zahvaljujući kojima neće dolaziti do zagađenja vazduha što će doprineti očuvanju okoline. Takođe bi trebalo da pomognu smanjenju gužvi koje su izuzetno velike u Milanu, a očekuje se da će za vreme Olimpijskih igara biti još veće.\nI dok Ilon Musk priprema svoje robotadžije koji će prevoziti putnike po američkim gradovima bez vozača, „Hjundai" je odlučio da Uberu obezbedi leteća taksi vozila koja bi trebalo da počnu sa radom u Dalasu i Los Anđelesu 2023. godine.\nNedavno je i grupa „Fijat - FCA" najavila da će surađivati u ovim projektima.\n"Sea", kompanija koja upravlja aerodromima u Italiji objavila je početak saradnje sa „Skajsportsom" u konstrukciji letećih taksija.


Epidemija korone u Prokuplju pod kontrolom, tri osobe pozitivne ali stabilnog zdravstvenog stanja - Blace Info Press\nAutor: Gorica Šegović · 7. jula 2020.\n-Epidemiološka situacija u Prokuplju, kad je u pitanju infekcija virusom korona je apsolutno pod kontolom, kažu iz Opšte bolnice „Dr Aleksa Savić“.\nNa Infektivnom odeljenju Opšte bolnice „Dr Aleksa Savić“, trenutno su smeštena 22 pacijenta, od čega je kod tri osobe potvrđeno prisustvo ovog virusa, dok ostali čekaju rezultate.\n-Jedan pacijent je juče upućen za Niš, a ostali su trenutno stabilnog zdravstvenog stanja. Tri pacijenta su pozitivna na ovaj virus, dok za 19 čekamo rezultate, kazali su iz Opšte bolnice u Prokuplju.\nIz ove zdravstvene ustanove apeluju na građane da se pridržavaju svih mera i poštuju preporuke i naredbe republičkog i gradskog štaba za Kovid 19, da nose maske u zatvorenom prostoru, poštuju fizičku distancu i kontakte svedu na minimum, kako se epidemiloška situacija u gradu ne bi pogoršala, što je slučaj u pojedinim opštinama i gradovima u Srbiji.\nSledeća vest Kako je protekla berba jagoda u blačkom kraju – Video TV Prva\nPredhodna vest Javno obaveštenje o podnošenju zahteva Opštinskoj upravi Opštine Blace


maglaj.net - OPĆINA MAGLAJ - O B A V J E Š T E NJ E\nObzirom na veću količinu snježnih padavina u posljednih nekoliko dana i trenutnu situaciju u pogledu prohodnosti javnih površina na teritoriji općine Maglaj upućujemo ovu Obavijest svim građanima Općine Maglaj, vlasnicima, odnosno korisnicima stambenih objekata, kuća, stanova javnim ustanovama, vlasnicima poslovnih prostora, preduzeća i ostalim pravnim subjektima i fizičkim licima.\nOdlukom o komunalnom redu i sanitarnom minimumu („Službene novine Općina Maglaj“, broj: 3/18) utvrđena je obaveza svih gore navedenih pravnih subjekata i fizičkih lica da vrše čiščenje i uklanjanje snijega i leda sa površina oko svojih objekata kao i prilaznih puteva i staza koji povezuju javne površine i objekte kojima upravljaju ili koje koriste.\nNaprijed navedena pravna i fizička lica dužna su očistiti od snijega i leda trotoar ispred svojih stambenih i poslovnih prostorija, a zatim snijeg sakupiti sa trotoara, sa kolovoza i pristupa stambenim i poslovnim zgradama, prema ulici na takav način da se omogući nesmetan saobraćaj i prolaz pješaka i vozila. Zabranjeno je bacanje snijega i leda ispred zgrada na saobraćajnicu, zabranjeno je zatvaranje snijegom i ledom slivnika i šahtova.\nNadležno preduzeće je odgovorno za uklanjanje snijega sa javnih saobraćajnih površina (ulice, ceste), te za uklanjanje snijega i leda sa staza, stepeništa i puteva na javnim površinama.\nNapominjemo da snijeg i led treba uklanjati sa svakom novom padavinom i redovno kontrolisati, održavati navedene prostore čistim kako bi se u zimskom periodu normalno vršilo odvijanje svih aktivnosti urbane sredine.\nPrema svima koji ne budu poštovali Općinsku Odluku o komunalnom redu i sanitarno higijenskim mjerama biće poduzete zakonom predviđene mjere.\nMinistar Arnel Isak i delegati Skupštine ZDK u posjeti općini Maglaj\nOtvorena 48. Internacionalna kulturna manifestacija "Studentsko ljeto"\nKoordinator Turske agencije za saradnju i koordinaciju (TIKA) za BiH u posjeti općini Maglaj


Građevinci iz Srbije otputovali u Soči Forum Današnji postovi Forum Akcije Označi Sve Forume Kao Pročitane Brzi Linkovi Administracija foruma\nAko ste zaboravili lozinku, kliknite OVDE :) Zapamti Forum Opšti Forumi Aktuelnosti Društvo Građevinci iz Srbije otputovali u Soči + Odgovor na temu + Kreiraj novu temu Prikaz rezultata 1 do 2 od 2\nGrađevinci iz Srbije otputovali u SočiOva tema je vezana za Građevinci iz Srbije otputovali u Soči pod forumom Društvo, i deo je foruma Aktuelnosti Opcije Teme Pošalji stranicu e-mailom… Prati ovu temu… Prikaz Linearni Mod Pređi na Hibridni Mod Pređi na prikaz u nizu Black Predator Član odFeb 2010 Postova 15.017 Dodatne Informacije Hvala 52 Pohvaljen/a: 690 #1 Građevinci iz Srbije otputovali u Soči\n11-03-2012 09:46 Građevinci iz Srbije otputovali u Soči Izvor: Politika.rs Grupa od 125 građevinskih radnika „Puteva Užice” otputovala je danas čarter letom iz Beograda za Soči, crnomorski turistički centar u Rusiji, gde će graditi objekte za zimsku Olimpijadu 2014. „Putevi Užice” su prošlog meseca potpisali u Sočiju ugovor o izgradnji olimpijskih zdanja u vrednosti od 265 miliona dolara i to je jedino srpsko preduzeće angažovano na tom poslu u Rusiji. Generalni direktor Milan Bojović je rekao Tanjugu da to preduzeće treba da izgradi više od 10 objekata za smeštaj sportista i novinara, među kojima su i hoteli sa pet i četiri zvezdice, a ukupna vrednost svih dobijenih poslova u Sočiju je oko 750 miliona dolara. Poslednji ugovor je za gradnju kompleksa Olimpijski univerzitet od 92.000 kvadrata, naveo je generalni direktor Bojović dodajući da se tu već izvode radovi na betonskoj konstrukciji, na osnovu prethodnog ugovora. „Prvi put dobijamo veliki posao po sistemu 'ključ u ruke' i kratak je rok od 14 meseci, ali na osnovu iskustva i referenci koje imamo u Sočiju, investitori veruju da ćemo završsiti na vreme”, naveo je Bojović.\nBojović je kazao da u Srbiji postoji veliko intresovanje za rad u Sočiju, jer se plata građevinskih radnika kreće između 1.200 i oko 2.000 evra.\n„Mi u Sočiju sada imamo 3.000 zaposlenih, od čega je 35 odsto iz Srbije ili oko 1.000 radnika, između 10 i 15 odsto su Rusi, a ostalo su Moldavci, Tadžikistanci, Uzbekistanci...„,rekao je čelnik „Puteva Užice”. Bojović je istakao da su na projektima u Sočiju glavni ljudi iz Srbije, ceo menadžment i važni majstori. U prethodnih dvadesetak dana za izgradnju Olimpijskog univeziteta, prema Bojoviću, prijavilo se više od 700 radnika, a danas je otputovala prva grupa radnika koji su na beogradskom aerodromu rekli Tanjugu da kreću u Soči sa puno optimizma.\nElektrotehničar Dragan Rašović iz Loznice je kazao da, iako se već dugo bavi građevinom, prvi put ide na tako dalek put.\n„Očekujem da sve bude dobro i nešto novo da naučim. Mislim da ima smisla da se ide i nadam se da ću uštedeti novac, s obzirom da kući imam ženu i troje dece”, rekao je Rašović. Tesar Goran Mitrović iz Aleksinca je rekao da četvrti put ide na rad u Rusiji, jer u toj yemlji može da zaradi više nego u Srbiji.\n„Lepo se zarađuje, redovna je isplata i novac može da se uštedi”, rekao je Mitrović ističući da se „u Rusiji traži veoma kvalitetna gradnja, ali da se isto tako dobro i plaća”.\nNišlija Ranko Kostić koji obavlja poslove bravara, montera i varioca, kazao je da će prvi put raditi u Rusiji, kao i da se za rad u inostranstvu odlučio zbog loših uslova za građevinske radnike u Srbiji. „Ovde sam privatno radio, pa neko isplaćuje - neko ne isplaćuje, ima dosta prevara. Očekujem u Sočiju zaradu kako bih situirao porodicu”, rekao je Kostić napomenuvši da ima sve potrebne sertifikate za svoju struku.\n„Putevi Užice” planiraju na svim projektima u Sočiju da angažuju ukupno oko 5.000 radnika. Generalni direktor Bojović je primetio da „Putevi Užice” imaju problem da nađu dobre majstore da na srpskom tržištu nije lako naći 500 dobrih majstora, na primer tesara, armirača, keramičara, fasadera, molera, zidara... dodajući da posao dobiju samo najboljih.\nOn je naveo da se svaki radnik testira probnim radom na gradilištima „Puteva Užice” po Srbiji, koje traje od 20 do 30 dana, nakon čega se određuju njegove sposobnosti, da li će ili šta raditi u Sočiju. Na poslovima u Sočiju plata se kreće od sedam dolara po satu za radnike sa najmanjim stepenom stručnosti, plus tri obroka, smeštaj i avio karta, rekao je Bojović koji je naglasio da su radnicima, takođe plaćeni porezi i doprinosi, kao da su zaposleni u Srbiji. Investitor projekta za izgradnju Olimpijskog univerziteta je ruska finansijska grupacija „Interos”, a podizvođač je užičko preduzeće „Jedinstvo”. Odgovor sa citatom valentino023 Član odDec 2010 Postova 1 Dodatne Informacije Hvala 0 Pohvaljen/a: 0 #2 22-07-2012 19:00 Imali neko iskustva iz Sočija pošto treba da idem pa me interesuje kako plaćaju i slično...\nVi ne možete da započinjete nove teme Vi ne možete da odgovarate na postove Vi ne možete da kačite priloge Vi ne možete da menjate svoje postove BB kod je dozvoljen Smajliji su dozvoljeni [IMG] kod je dozvoljen HTML kod je onemogućen Trackbacks are onemogućen Pingbacks are dozvoljen Refbacks are dozvoljen Pravila foruma Kontaktirajte nas SerbianForum.org Na vrh -- English (US) -- Srpski Pravila Foruma - Uslovi Korištenja - Politika Privatnosti - Marketing - DMCA Vremenska Zona je GMT +2. Trenutno je 09:48.


29. april 2021. Drugi sastanak Parlamentarne mreže za digitalnu bezbednost\nPredsednica Katarina Rakić je na početku sastanka iznela ideju da se Parlamentarna mreža za digitalnu bezbednost proširi širom Srbije, na gradove i lokalne samouprave. „Nažalost, ne postoji mesto u Srbiji koje nije ugroženo, zbog čega bi bilo korisno da osnujemo kancelariju ili zadužimo pojedina lica na nivou lokala da se bave ovom temom“, navela je Rakić. Prema njenim rečima, bilo bi dobro da članovi mreže posete okruge, gradove, opštine i sela u cilju podizanja svesti i edukacije građana na temu digitalne bezbednosti.\nRakić je predložila da se organizuju i predavanja, pre svega za roditelje, kako bi im se približila slika o štetnim posledicama koje korišćenje interneta može da ima po decu. Ona je dodala i da bi osnivanje kancelarije na nivou lokalnih samouprava ili okruga bilo korisno, kao i da bi za tu namenu trebalo da budu predviđena sredstva u budžetu za 2022. godinu. U skladu sa tim, predložila je razmatranje i osnivanje fonda, koji bi bio pri Ministarstvu trgovine, turizma i telekomunikacija ili formiranje, kako je rekla, samostalnog fonda koji bi Mreža kontrolisala.\nRakić je istakla da je ključni cilj ove mreže da se digitalna bezbednost uvede kao nastavni predmet u predškolsko i osnovno obrazovanje i predložila da Parlamentarna mreža za digitalnu bezbednost jednom mesečno održava sastanke sa skupštinskim odborima, kao i da se amandmanima na postojeća zakonska rešenja, koja se tiču ove teme, doprinese zaštiti dece na internetu.\nU razgovoru koji je usledio govorili su članovi mreže Jelena Žarić Kovačević, Jasmina Karanac, Adam Šukalo, Goran Pekarski, Tomislav Janković i Ana Čarapić. Oni su zajednički ocenili da su javna slušanja na ovu temu veoma korisna, a na sastanku je izneta i ideja da se formira javni registar sertifikovanih edukatora koji bi mogli da drže edukacije i predavanja. Kako su naveli, veliku ulogu u rešavanju problema u ovoj oblasti imali bi i nastavnici i direktori škola, kao i predstavnici relevantnih ministarstava.\nSastanku su prisustvovali i predstavnici UNDP Dražen Maravić i Nenad Gršić, koji su ukazali na dobre i loše strane korišćenja interneta. Oni su naglasili da, pre svega, deca treba da nauče da zaštite svoju privatnost, kako bi se zaštitili od štetnih sadržaja na internetu. Naveli su i da putem interneta deca mogu da se edukuju i sklapaju poznanstva, što je u okolnostima izazvanim pandemijom virusa COVID-19, korisno, imajući u vidu da su druženja svedena na minimum. Na sastanku je ocenjeno da medijska kampanja na ovu temu može dati veliki doprinos rešavanju navedenih problema i podizanju svesti dece i roditelja.\nNa kraju sastanka, članovi Mreže su jednoglasno podržali članstvo u Parlamentarnoj mreži za digitalnu bezbednost narodnih poslanika Tomislava Jankovića, Nevene Vujadinović, Mladena Boškovića i Borisa Bursaća.\nČetvrtak, 29. april 2021. | Drugi sastanak Parlamentarne mreže za digitalnu bezbednost 29.04.2021.


Delegacija Skupštine sa potpredsednikom turskog parlamenta\nTanjug 25. oktobra 2019. 14:44\nANKARA – Delegacija Skupštine Srbije, koju predvodi Žarko Obradović, sastala se sa danas sa potpredsednikom Velike narodne skupštine Turske Surejom Sadi Bilgičem, a tom prilikom su domaćini naglasili značaj koji Turska pridaje nastavku dijaloga Beograda i Prištine i izrazili očekivanje da će nakon izbora nova vlada u Prištini povući odluku o uvođenju takse na proizvode iz centralne Srbije i BiH.\nNa sastanku je dogovoreno da se trilateralni mehanizam saradnje između Srbije, Turske i BiH, koji doprinosi jačanju stabilnosti i razvoja u regionu, uspostavi i na parlamentarnom nivou.\nBilgič je naglasio značaj bilateralne saradnje Srbije i Turske i potvrdio podršku te zemlje unapređenju ekonomskog razvoja, realizaciji infrastrukturnih projekata i nalaženju rešenja pitanja u regionu, saopšteno je iz Skupštine Srbije.\nPredsednik skupštinskog Odbora za spoljne poslove Žarko Obradović je preneo očekivanje da Turska, kao značajna sila, upotrebi svoj uticaj za nastavljanje dijaloga i nalaženje rešenja za probleme na Balkanu.\nU razgovoru sa delegacijom srpskog parlamenta, koja boravi u poseti Turskoj, konstatovano je da je u godini obeležavanja 140 godina diplomatskih odnosa aktuelni nivo odnosa dve zemlje na najvišem nivou do sada, čemu i parlamentarna saradnja daje svoj doprinos.\nTakođe, razmotrene su i mogućnosti za dalje razvijanje parlamentarne saradnje koje pruža Protokol o saradnji dva parlamenta.\nObe strane saglasile su se u oceni da postoji značajan potencijal za dalje povećanje trgovine između Srbije i Turske i unapređenje ekonomske saradnje u celini, kao i saradnje u oblastima obrazovanja, nauke, kulture i drugim.\nDelegacija Srbije je izrazila nadu da će se nastaviti trend sve izraženijeg interesa Turske da ulaže u srpsku privredu.\nPokrenuta je i ideja o saradnji poslanika dve zemlje koji se bave naučnim i istraživačkim radom radi organizovanja naučnih skupova od značaja za Tursku i Srbiju.\nDogovoreno je da se nastavi podrška u međunarodnim organizacijama na realizaciji ciljeva od interesa za obe države.\nDelegacija, u kojoj su i poslanici Zoran Dragišić, Maja Mažučić Puzić, Đorđe Kosanić i Nada Lazić, u parlamentu Turske razgovarala je i sa predsednikom Odbora za spoljne poslove Volkanom Bozkirom i članovima odbora, kao i sa predsednikom Grupe prijateljstva Turska-Srbija Mustafom Ezkinom.\nSrpsku delegaciju je primio i ministar pravde i kopredsedavajući Zajedničke mešovite komisije za ekonomsku saradnju Abdulhamit Gul, kao i zamenik ministra spoljnih poslova Javuz Selim Kiran.


Udruženje finansijskih direktora uputilo predlog mera ekonomske politike za ublažavanje ekonomskih posledica pandemije - Sve o novcu\nHome\tPreduzetnički Kutak\tUdruženje finansijskih direktora uputilo predlog mera ekonomske politike za ublažavanje ekonomskih posledica pandemije\nPredloge su sastavili članova Udruženja i eksperati finansijske struke iz različitih sektora privrede, koji upravljaju sa više od 48.000 zaposlenih i sa više od pet milijardi evra prihoda.\nDa se omogući poresko rasterećenje privrednih subjekata, najmanje za vreme trajanja vanrednog stanja i tri meseca nakon njegovog ukidanja, uvođenjem privremene mere odlaganja obaveze plaćanja poreza i doprinosa na zarade i druga lična primanja. Takođe se predlaže da se omogući reprogram i otplata poreskog duga iz prethodnog stava na dvanaest mesečnih rata, bez kamate, počev od dana ukidanja ovih privremenih mera. Privrednim subjektima koji za vreme trajanja vanrednog stanja i tri meseca nakon njegovog ukidanja ne smanje broj zaposlenih za više od pet odsto u odnosu na broj zaposlenih na dan uvođenja vanrednog stanja, trebalo bi da se omogući otpis poreskog duga za porez na zarade i doprinose na zarade i druga lična primanja u visini 50 odsto poreskog duga, nastalog za sve isplate u periodu trajanja ove privremene mere. Ove mere bi direktno doprinele očuvanju radnih mesta i opstanku svih privrednih subjekata i egzistenciji njihovih zaposlenih.\nDa se privredni subjekti oslobode obaveze plaćanja akontacija poreza na dobit za celu 2020. godinu odnosno da se uplata poreza na dobit pravnih lica za 2020. godinu izvrši po konačnom obračunu i po sačinjavanju poreskog bilansa za 2020. godinu. Ova mera je od vitalnog značaja za sve privredne subjekte imajući u vidu da će posledice pandemije doprineti značajnom smanjenju prihoda u svim sektorima i samim tim smanjenju oporezive dobiti koja kod većine privrednih subjekata neće biti ostvarena.\nDa se rok za predaju pazara produži, odnosno da se zbog otežanog funkcionisanja saobraćaja i skraćenog radnog vremena banaka, produži na 10 radnih dana.\nDa Centralna banka nakon ukidanja vanrednog stanja prioritetno kupi korporativne obveznice, koje bi izdala srednja i velika preduzeća, pri čemu bi se obveznice mogle izdati na 1-7 godina, sa najviše do 50 odsto kreditne zaduženosti i prinosom od jedan odsto. Obveznice bi bile dinarske i Narodna banka Srbije bi ih otkupila samo od kompanija koje nisu otpuštale radnike za vreme trajanja vanrednog stanja i koje nemaju zaposlene koji ostvaruju minimalnu zaradu. Ovo je dugoročna mera kojom bi se značajno upumpala likvidnost privredi nakon završetka vanrednog stanja.\nDa se usvoji mera koja omogućava malim i mikro preduzećima refinansiranje 100 odsto kreditnog zaduženja sa jedan odsto kamate, sa jednom godinom od početka otplate i kamate i glavnice, uz uslov da nemaju zaposlenih na minimalcu i da nisu otpuštali radnike.


Predsednik Srbije Aleksandar Vučić izjavio je da je sa premijerom Italije Đuzepeom Konteom danas do detalja razgovarao o odnosima sa Prištinom, te da mu je preneo da je pozicija Srbije po tom pitanju veoma teška.\n„Ako mi vodimo dijalog, zašto nam nisu rekli: evo, mi nećemo da radimo na priznanju, da probamo da rešimo stvar kompromisom“, rekao je.\n„Zato mi želimo da nam se ne dogodi ništo što bi moglo da nam poremeti mir i stabilnost. Jer, mi problema sa ekonomijom nemamo. Imamo suficit, pad javnog duga, dvostruko umanjenu nezapsolenost, više investicija nego sve države regiona. Dakle, to nam dobro ide, a da bi nam bilo bolje potrebni su nam mir i sigurnost“, kazao je Vučić.\n„Da ima vremena da prošeta video bi kako bi ga ljudi pozdravili video bi da to nije samo puki stisak ruke, već topla i srdačna dobrodošlica i da bi i italijanski građani bili iznenađeni kada bi to videli“, kazao je Vučić i dodao da poziva premijera Kontea da ponovo dođe.\nVUČIĆ: NISAM GOVORIO O PRIZNANJU KOSOVA\nPredsednik Srbije Alekandar Vučić rekao je danas da je agenciji ANSA rekao ono što svaki dan govori javno i da nije govorio o priznanju Kosova.\n„Ne znam šta je ko prenosio. Ništa o priznanju nisam rekao, osim što sam rekao da nemamo kompromisno rešenje“, rekao je Vučić na konferenciji za štampu posle razgovora sa italijanskim premijerom Đuzepeom Konteom, upitan šta je tačno rekao u intervjuu italijanskoj agenciji po pitanju rešenja za Kosovo.\n„Ja ne mogu o tome da govorim, i zato što mi nemamo nikakvo kompromisno rešenje ne mogu o tome da govorim. Ali, ja nisam neko ko bi mogao bilo kome da isključi neku temu za razgovor“, citirao je Vučić deo iz intervjua ANSA-i, na srpskom jeziku, kako je naglasio.\n„A Srbi na Kosovu i Metohiji ne žive na nesebima, već na zemlji i znaju koje probleme imaju“, primetio je Vučić.\nVUČIĆ O PORUCI KONTEA I „LAŽNIM SRPSKIM MESIJAMA“\nSrbiji nema ulaska u EU dok ne postigne sporazum sa Prištinom, rekao je Vučić i podvukao da je vreme da se „lažne srpske mesije“ zaustave i prestanu da govore da se u EU može i bez rešenja kosovskog problema.\nVučić je istovremeno ukazao da je italijanski premijer Đuzepe Konte po pitanju evropskih integracija i eventualnog proširenja EU doneo u Beograd neki novi, „optimistički vetar“.\nNa pitanje novinara da li je od italijanskog premjera Đuzepea Kontena, posle poruka Francuske da EU nije spremna na proširenje, dobio neku drugu „prijateljsku poruku“, novinarima rekao da smo sada imali priliku da primetimo „optimistički vetar“.\n„Uvek smo spremni da čujemo sve stvari. Nije uvek loše čuti negativne stvari. Izjave italijanskog premijera donose optimistički vetar i novu, drugačiju atmosferu. Ali ne mislim da smo time svoj posao završili“, rekao je on.\nVučić je podvukao da nema ulaska Srbije u EU dok ne postigne sa Prištinom „ovakav ili onakav sporazum“.\nPozvao je „lažne mesije srpske“ da prekinu da govore kako je to pitanje nečije lepote ili velike pameti i ponovio da je to uslov bez kojeg nećemo biti deo EU.\n„Upravo zato sam govoreći o Kosovu premijeru Konteu rekao da ne mogu da razumem poziciju Albanaca, koji ne mogu da idu napred na evropskom putu bez pokušaja pronalaženja sporazuma sa Srbijom. Ne mogu da budu ni konsolidovana država, jer to nisu ako nisu članica UN i imaju svoju zastavu u Moskvi, Pekingu, na svim kontinentima“, poručio je on.\n„Ne treba da merimo kome je važniji sporazum, već da konstatujemo da je važan i jednima i drugima“, ukazao je on.\nPoželeo je Konteu da Italija ima još veću snagu i moć i da prilikom neke buduće posete donese još neke lepe vesti, pozitivne i optimističke vetrove.\nKonte je potvrdio podršku Italije Srbiji na evropskom putu i podrsku u svim naporima koje predsednik Alaksandar Vučić ulaže u postizanje ovog cilja, kao i u naporima za postizanje kompromisa sa Prištinom.\n„Potvrđujem da će Italija biti ambasador Srbije i srpskih organa na putu evroposkih integracija“, rekao je Konte danas na zajedničkoj konfereniciji za novinare sa srpskim predsednikom u Beogradu.\nKonte je istakao da Priština treba da pokaze obavezu i napor da obnovi pregovore i da povuče takse, koje su prošlog novembra uvedene.\n„Mi se nadamo da će kompromis biti veoma brzo postignut. Mi smo svesni da Beograd i Prišitna treba da pređu sve granice u pregovorima, kako bi definisali intenzivan odnos u stabilizovanju odnosa, što će se ogledati na stabilnost čitave regije. Mi se nadamo da je u narednom periodu perspektiva mira koja će doprineti i vrednostima Evrope“, rekao je Konte.\n„Mi smo rame uz rame sa pokrenutim reformama i sigurno će taj postupak doprineti ubrzanju u pregovrima sa EU“, rekao je Konte dodajući da očekuje da će taj put biti kredibilan i u suprotnom pravcu.\nTo je bila dovoljno jasna poruka da Italija dorpinosi političkim, diplomatskim, privrednim odnopsima sa Srbijom, rekao je Konte.\nOn je podsetio da Srbija i Italija ove godne slave 140 godina diplomatskih odnosa, kao i 10 godina strateskog partnerstva, a ukazao je i na impresivne odnose i intenzivnu razmenu dobara.\nKONTE: VEOMA MUDRA ODLUKA BEOGRADA NA MERE PRIŠTINE\nItalijanski premijer Đuzepe Konte rekao je danas u Beogradu da mere koje je Priština uvela ne vode ničemu, da je dijalog jedini put koji ubzrava put ka EU, a da je odgovor srpske vlade na mere Prištine bio veoma mudar.\nMOGU LI VUČIĆ I KONTE KAO ĐOKOVIĆ I FONJINI?\nInspirisan teniskim parom i dvojicom prijatelja, Novakom Đokovićem i Italijanom Fabijom Fonjinijem, italijanski novinar pitao je danas predsednika Srbije Aleksandra Vučića da li je moguća takva saradnja na političkom planu sa premijerom Italije Đuzepeom Konteom.\nNajbolji teniser sveta Novak Đoković igraće na predstojećem teniskom turniru u Indijan Velsu i u paru sa Fabijem Fonjinijem.\nU prvom kolu oni će odmeriti snage sa Žeremijem Šardijem i Milošem Raonićem.\n„Da li bi odnos Đoković- Fonjini mogao da bude i odnos između vas predsedniče I premijera Kontea, kako bi se konkretno rešio kosovski čvor, olakšala evropska integracija i olakšao privredni rast Srbije“, pitao je novinar italijanskog „24sata“.\nVučić je uz osmeh odgovorio da razume da je u toj situaciji on Fonjini, a Konte – Đoković.\n„Ja mu dođem kao Fonjini, a Konte kao Đoković… Uz svo poštovanje, možemo da radimo kao dobar tim“, kazao je Vučić na zajedničkoj konferenciji za novinare sa premijerom Konteo.\nIako je Italija priznala jednostrano proglašenu nezavisnost Kosova, Vučić je rekao da je sa ministrom spoljnih poslova Konteom do detalja razgovarao o odnosima sa Prištinom, te da mu je preneo da je pozicija Srbije po tom pitanju veoma teška, a Konte je potvrdio podršku Srbiji na evropskom putu i u naporima za postizanje sporazuma sa Prištinom.\nVUČIĆ: KONTE MI JE REKAO DA ĆE ITALIJA BITI ISKRENI AMBASADOR SRBIJE\n„Spremni smo za razgovore koji bi možda u budućnosti vodili nekakvom kompromisnom rešenju. Da li će ga ili neće biti mnogo je puta još pred nama, ali je važno tragati za mirom i kompormisom, a ne za razlozima za sukobe“, objasnio je on.\n„Danas smo potvrdili naše dobre bilateralne odnose, 140 godina od uspostavljanja diplomatskih odnosa i strateškog patrtnerstva Srbije i Italije“, dodao je on.\nVučić je izrazio posebnu zahvalnost Konteu na rečima koje je izgovorio na sastancima tokom posete Beogradu, što je pružio podršku evropskom putu Srbije. Izgovorio je jednu rečenicu zbog koje nisam mogao da sakrijem neku vrstu radosti i zadovoljstva. Rekao je da će Italija biti dobar i iskreni amabsador Srbije na njenom evropskom putu“, preneo je Vučić.\nKad je reč o evropskom putu Srbije, Vučić je rekao da je od Kontea dobio svu pažnju i naveo da je Italija uvek podržavala i da će podržvati Srbiju na put ka EU i na putu reformi.\n„Verujem da će ta podrška biti još jača i snažnija sa ovakvom, sve jačom i snažnijom politikom Italije“, rekao je on.\n„Cenimo sve što je Konte uradio u prethodnom periodu, veoma cenimo i poštujemo i smatramo da to doprinosi ugledu Italije u regionu i svetu. Sa radošć gledamo na snaženje italijanske države i njene moći“, rekao je Vučić.\n„I vi, poštovani prijatelju, možete da računate na našu iskrenu podršku i pomoć, ma koliko da smo mali i da nismo toliko značajni“, rekao je Vučić.\nPrvi put je razmena prešal 4,32 milijardi evra, kazao je Vučić.\n„Verujemo da može biti uvećavan broj turista iz Italije i da Beograd i Srbija budu još interesantniji za Italijane“; rekao je on.\nItalijanski premijer Đuzepe Konte nalazi se u jednodnevnoj poseti Beogradu. On je uz najviše počasti dočekan ispred Palate Srbija, uz intoniranje himne i smotru počasne garde.\nKonte se najpre sastao sa premijerkom Srbije Anom Brnabić sa kojom je imao teta-a-tet sastanak, a ovo je prvi put od stupanja na dužnost dolazi na Zapadni Balkan, a poseta Srbiju mu je prva bilateralna poseta jednoj evropskoj zemlji od početka godine.\n← EVROPA PANIČI: Kina preuzima Evropu\nLavrov: Rusija neće ulaziti u novu trku u naoružanju →\nJuli 6, 2019 admin Komentari isključeni za DOJČE VELE: Dok Zapadni Balkan čeka u redu pred vratima, EU se bavi samom sobom i daje prazna obećanja\nMaj 25, 2019 admin Komentari isključeni za Šta su dogovorili Vučić i Srbi sa KiM\nPredsednik Vučić s Lukašenkom o svim pitanjima\nJuni 21, 2019 admin Komentari isključeni za Predsednik Vučić s Lukašenkom o svim pitanjima


„Gotan Project” predstaviće u Beogradu svoj treći studijski album „Tango 3.0”\n„Gotan Project“ osnovali su u Parizu Filip Koen Solal, Eduardo Makarof i Kristof Mjuler, francuski esteta, argentinski gitarista i švajcarski programer. Posle par eksperimenata, inspiraciju su pronašli u tangu, obogativši scenu zavodljivom muzikom i zvucima Argentine. Elegantan trio u crnim odelima napravio je veliki internacionalni uspeh već svojim debi albumom „La Ravancha del Tango“. Na prvoj turneji obišli su gotovo sve veće svetske gradove od Njujorka do Tokija, te fascinirali publiku scenografijom, koju je činilo veliko belo platno iza koga su se videle samo siluete koje plešu tango. Drugi studijski album „Gotan Project“ objavili su 2006. godine pod nazivom „Lunático“, protkan džezom, a naziv je dobio po pobedničkom konju, kako oni kažu, „najvećeg majstora tanga Karlosa Gardele“. Novi album „Tango 3.0“ predstavlja mešavinu tanga, džeza, daba i elektronike, a od zanimljivijih gostiju tu je majstor na orguljama pod umetničkim imenom dr Džona i pevačica Kristina Vilalonž. Viktor Ugo Morales, legendarni fudbalski komentator, pozajmljuje svoj glas u prvoj pesmi „La Gloria“, omažu fudbalskom geniju Maradoni i njegovom nezaboravnom pobedničkom golu protiv Engleske 1986. godine.


Pripreme Za Mladicevo Hapsenje | Institute for War and Peace Reporting\nPripreme Za Mladicevo Hapsenje\nSrbija je suocena sa, do sada, najsnaznijim pritiskom Haga i americke administracije da izruci ratnog komandanta vojske bosanskih Srba.\nIako najvisi funkcioneri Srbije i SR Jugoslavije i dalje uglas tvrde da se general Ratko Mladic ne nalazi na njihovoj teritoriji, vec u narednih nekoliko dana ili nedelja oni bi mogli da pokusaju hapsenje ovog komandanta vojske bosanskih Srba.\nTo je u sredu potvrdio i Zoran Djindjic, premijer Srbije, koji je Rojtersu izjavio da ce "Srbija morati da izruci Haskom tribunalu jos trojicu ili cetvoricu optuzenih za ratne zlocine".\n"Morace da budu tamo nekih trojica ili cetvorica ljudi sa haske liste za koje je Tribunal najvise zainteresovan, Milosevicevih najblizih saradnika. I Karadzic i Mladic", precizirao je on.\nUprkos tvrdnjama da se Mladic ne nalazi u Srbiji, i administracija i Tribunal uopste ne vrse pritisak za nejgovo izrucenje na vlasti bosanskih Srba, nego na Beograd.\nPortparol Tuzilastva Haskog tribunala Florens Artman u ponedeljak je jos jednom ponovila tvrdnju da se on i dalje nalazi u Beogradu. Ona kaze da ratni lider bosanskih Srba Radovan Karadzic boravi u RS na lokaciji koja je poznata.\n"Nema prepreka za njihovo hapsenje", rekla je Artmanova u izjavi nemackom radiju "Dojce vele".\nPocetkom prosle nedelje Vilijam Montgomeri, americki ambassador u Beogradu, upoznao je Djindjica sa saznanjima americkih obavestajnih sluzbi, prema kojima se general Mladic krije u SRJ.\nKako je za IWPR rekao jedan funkcioner blizak Djindjicevom kabinetu, Montgomeri je ultimativno i nediplomatski ostro zahtevao hitno Mladicevo hapsenje.\nU kojoj meri je americki diplomata uvucen u "hasku pricu" u SRJ, ilustruje isti izvor tvrdeci da je Montgomeri sa jos jednim funkcionerom Stejt departmenta pre nekoliko nedelja posetio majku Radovana Karadzica.\nU poseti 80-godisnjoj Jovanki Karadzic u Niksicu, Crna Gora, Montgomeri joj je predocio da je situacija za njenog sina "bezizlazna" i zamolio je da utice na njega da se preda.\nOcigledno, Karadzic i Mladic su glavni ciljevi i SAD i Tribunala, kada je rec o srpskim haskim optuzenicima.\nNjihovo izrucenje oroceno je 31. martom, do kada Amerikanci zahtevaju od Beograda da izruci Mladica. U protivnom, americki Kongres nece odobriti Srbiji obecanu pomoc od 114 miliona dolara za ovu godinu.\nZato je Djindjc nekoliko dana posle sastanka sa Montgomerijem znacajno ublazio stav da se Mladic ne nalazi na teritoiriji Srbije.\nOn je rekao da optuzeni srpski general "nije ni pod kontrolom ni pod zastitom republickih organa".\nU republicke organe, medjutim, ne spada Vojska Jugoslavije, koja je savezna institucija i koja je cesto sumnjicena da stiti Mladica.\nIstom prilikom, na beogradskoj televiziji "Pink" Djindjic je u utorak rekao da je "prilicno blizu istine" da postoji neka vrsta "haske ponude" Vasingtona Beogradu.\nPrema toj ponudi, Beograd bi se obavezao da uhapsi i izruci Mladica i Karadzica, ukoliko se nadju na teritoriji Srbije, "a da zauzvrat sva ostala sudjenja za ratne zlocine budu organizovana u Beogradu".\n"To se ne bi odnosilo na predsednika Srbije Milana Milutinovica (takodje optuzenog u Hagu)", rekao je Djindjic "Pinku".\nI Obrad Kesic, jedan od najboljih poznavalaca srpsko-americkih odnosa, potvrdjuje da postoji takva ponuda.\nIstina, u paketu uslova, pored Karadzica i Mladica, Kesic u autorskom tekstu za beogradski magazin "Reporter" od 16. januara pominje i "vukovarsku trojku", generala Mileta Mrksica, pukovnika Veselina Sljivancanina i kapetana Miroslava Radica.\n"Trazi se da Jugoslavija i Srbija sto pre pomognu u hapsenju i izrucenju Mladica, Karadzica i 'vukovarske trojke'", pise on i dodaje:\n"Americka administracija zauzvrat tvrdi da ce uticati na Karlu del Ponte da ne podize nove optuznice protiv Srba i da Haski tribunal dozvoli da se svim ostalim optuzenima po postojecim optuznicama sudi u Beogradu".\nAli "vukovarska trojka" nije vise na listi prioriteta "od tri ili cetiri coveka" za Hag, o kojima je govorio Djindjic Rojtersu.\nOsim, o Mladicu i Karadzicu, rec je o najjblizim saradnicima Slobodana Milosevica, optuzenim u maju 1999. po tzv. kosovskoj optuznici.\nIako se na toj optuznici nalaze i Milan Milutinovic, jos uvek aktuelni predsednik Srbije, i general Dragoljub Ojdanic, nekadasnji ministar odbrane, za Hag su najinteresantniji Nikola Sainovic i Vlajko Stojiljkovic, visoki Milosevicevi funkcioneri.\nPored njih dvojice, Hag bi mogao da zahteva i izrucenje Radeta Markovica, Milosevicevog sefa tajne policije, koji se nalazi na haskoj listi osumnjicenih za zlocine na Kosovu.\nProslog meseca Markovicu, koji se, optuzen da je organizovao politicke atentate nad Milosevicevim protivnicima, nalazi u beogradskom zatvoru, istrazitelji iz Haga su ponudili da svedoci protiv svog bivseg sefa.\nUkoliko odbije da svedoci, sto se, po svoj prilici i desilo, Markovic bi ipak mogao da ode u Hag, ali kao optuzeni.\nOdlazak Sainovica, Stojiljkovica i Markovica u Hag takodje je orocen iz Tribunala.\nOd srpske vlade se zahteva da njih trojicu u Hag posalju do 12. februara, kada bi trebalo da pocne sudjenje Milosevicu po kosovskoj optuznici.\nTu trojku medju gradjanima omrazenih Milosevicevih funkcionera Djindjicu ce biti mnogo lakse da posalje u Hag nego Mladica, orocenog na 31. mart.\nZato nije iskljuceno da sva cetvorica budu pometeni u jednom talasu kako Mladic ne bi bio izolovan slucaj, cije bi izrucenje moglo da izazove otpor u Vojsci Jugoslavije i delu gradjanstva.\nMozda je i to razlog sto je, prema izvoru IWPR, policija vec zapocela pripreme za Mladicevo hapsenje.\nOno, medjutim, nece moci da bude izvedeno bez rizika, i politickog i faktickog.\nPretpostavlja se da je Mladic okruzen grupom naoruzanih pretorijanaca, koji su mu slepo odani jos od ratova u Hrvatskoj i Bosni.\nOsim toga, nikako se ne moze iskljuciti da je srpski general odlucio da ne ode ziv u Hag i da ce se braniti do kraja.\nZanimljivo je da je Mladic verovatno jedini haski optuzenik prema kome nije isla nijedna tajna diplomatska ili neka druga misija koja bi mu ponudila da se preda.\nTo se moze objasniti samo analizom njegove mentalne strukture i procenom da bi ta vrsta pregovora sa generalom nosila odredjeni rizik, a da je unapred osudjena na neuspeh.\nZato bi policijska operacija protiv Mladica bila mnogo slozenija od one u kojoj je 1. aprila prosle godine uhapsen Milosevic.\nOsim udara na mesto gde se krije srpski general, ta operacija bi morala da podrazumeva rad na vise terena, koji bi ukljucivali hapsenja ili bar policijsku blokadu odanih mu ljudi i centara koji bi mogli biti identifikovani kao zarista otpora hapsenju.\nZato ce Mladicevo hapsenje, koje se neminovno primice, biti najrizicnija operacija srpske policije posle pada Milosevica i najvece politicko iskusenje Djindjiceve vlade od tog vremena.


Vesti - Zaštita ljudskih prava dece migranata bez pratnje\nU okviru projekta "Pomoć na putu - Zaštita ljudskih prava migranata koji prolaze kroz Srbiju i Makedoniju", Fondacija Ana i Vlade Divac organizovala je okrugli sto na temu zaštite ljudskih prava maloletnih migranata i izbeglica bez pratnje roditelja ili staratelja.\nFondacija Ana i Vlade Divac projekat realizuje u partnerstvu sa organizacijom Arbeiter-Samariter-Bund Deutschland (ASB), Novosadskim Humanitarnim Centrom i Helsinškim komitetom za ljudska prava iz Makedonije, uz finansijsku podršku Evropske unije u okviru programa Evropski instrument za demokratiju i ljudska prava\nMilenko Nikić, savetnik u Ministarstvu za rad, zapošljavanje, boračka i socijalna pitanja naglasio je da je prioritet što pre vratiti decu bez pratnje u normalne životne uslove, da bi ponovo bili deca i dodao da će ovo ministarstvo i ubuduće tesno sarađivati sa organizacijama civilnog društva jer se pokazalo da se zajedničkim radom postižu najbolji rezultati.\nDanijela Korać Mandić iz Novosadskog humanitarnog centra podsetila je da je projekat „Pomoć na putu“ okupio 15 lokalnih organizacija civilnog društva u Srbiji i pet u Makedoniji čiji su izveštaji bili izuzetno korisni u kreiranju preporuka kako unaprediti zaštitu ljudskih prava migranata. Ona je naglasila da su problemi maloletnika bez pratnje isti kao i za ostalu migrantsku populaciju na balkanskoj ruti: pristup azilu, nasilje, trgovina ljudima, rizici ilegalnog prelaska granice, prisilno vraćanje i smeštaj.\nDeca iz migrantske populacije bez pratnje roditelja ili staratelja jesu jedna od najranjivijih grupa, te su neretko izložena nasilju, različitim oblicima zloupotreba i često višestrukoj diskriminaciji, rekla je Tamara Vlaškalin iz Fondacije Ana i Vlade Divac i dodala da važnu ulogu u poštovanju i promociji ljudskih prava, pored svih aktera i lancu zbrinjavanja, imaju i mediji.\nAna Stefanović iz Centra za kriznu politiku i reagovanje je pozdravila napore koje je država uložila u suočavanju sa migranstkom krizom, naročito u pogledu donošenja novog Zakona o azilu i privremenoj zaštiti i Zakona o strancima, ali je vremenski period od početka primene navedenih zakona nedovoljno dugačak da bi se temeljno sagledala praksa. Ona je dodala da treba uložiti dodatne napore za formiranje adekvatne strategije za utvrđivanje uzrasta maloletnika, ojačati materijalne i kadrovske kapacitete Centra za socijalni rad, te nastaviti sa naporom da se procesne garancije poštuju u svakoj fazi postupka i u svim pitanjima koja se tiču maloletnika.\nNedostatak kapaciteta Centra za socijalni rad, pre svega u ljudstvu, često se reflektuje i na naš rad, a jedan od najvećih izazova jesu prisilna vraćanja dece migranata, nakon čega nam dolaze uznemirena i retraumatizovana, rekla je Violeta Marković iz JRS-a i dodala da ova organizacija ima izuzetno dobru saradnju sa zdravstvenim i obrazovnim institucijama.\nDušan Božić iz fondacije ADRA je takođe pozdravio rad na kreiranju uslova da se deca migranti, uključujući i decu bez pratnje, uključe u sistem obrazovanja i dodao da bi bolji efekti bili postignuti ukoliko bi se radilo na njihovoj pripremi pre polaska u škole.\nIvana Ćurko iz Komesarijata za izbeglice i migracije rekla je da trenutno u centrima u Srbiji boravi 3.418 migranata i izbeglica, od kojih je 256 maloletnika/ca bez pratnje. Ona je istakla značaj uvođenja sve dece u obrazovni sistem, te je u osnovne škole upisano 332 deteta, u srednje škole 35, dok vrtić i predškolski program pohađa ukupno 58 mališana. U škole je pošlo i 52 maloletnika bez pratnje.


Na nivou Unije to je oko sedam procenata od ukupnih troškova građana EU. U Srbiji se, sa druge strane, na jelo u restoranima ili kafićima potroši u proseku 2,4% ukupnih troškova domaćinstava.\n#hrana, #potrošnja, #restoran\nSpisak dosadašnjih komentara za članak "Ko se u Evropi najviše hrani po restoranima i na kom su mestu Srbi?".\nU opštoj bolnici Užice smešteno je ukupno 318 pacijenata suspektnih na Covid 19, od toga je 19 na respiratorima. Iz užičke zdravstvene ustanove kažu da ima dovoljno opreme. Za stanovništvo i dalje najvažnija… [...]\nPrema poslednjim podacima u Srbiji je registrovano 279 novih slučajeva koronavirusa. Preminulo je 12 pacijenta. U Srbiji je u poslednja 24 časa testirano 6.915 od koji je 279 bilo pozitivno. Preminulo je 12… [...]\nPrema podacima koji su u juče i danas pristigli iz beogradskih laboratorija, korona virus potvrđen je kod još 54 osobe iz Moravičkog okruga, rečeno je agenciji MNA. Najviše potvrđenih slučajeva je iz Čačka, čak… [...]\nU Kraljevu su od kovida 19 preminula još dva pacijenta, a ukupno je od početka epidemije preminulo 14 osoba. Još 34 Kraljevčana je obolelo, a u Veterinarskom specijalističkom institutu testirana su 44 uzorka.… [...]\nU Opštoj bolnici u Užicu smešteno je 318 pacijenata za koje se sumnja da su obolele od kovida 19, saopštio je Zdravstveni centra Užice. "Na današnji dan 13.7.2020.godine, u Opštoj bolnici Užice smešteno… [...]\nSpisak dosadašnjih komentara za članak "Ko se u Evropi najviše hrani po restoranima i na kom su mestu Srbi?". Podelite vaše mišljenje sa nama. Pošaljite komentar klikom na dugme - napišite komentar.


KOMUNIKE Nakon dvodnevnog zasjedanja u Sarajevu\nOsigurati slobodu i nezavisnost medija te podržati profesionalne i odgovorne medije, između ostalog i osiguranjem stabilnih i neovisnih izvora finansiranja javnih emitera\nSa sastanka političkih direktora Upravnog odbora PIC-a\nU objavljenim zaključcima navodi se kako je Upravni odbor PIC-a podsjetio sve strane na obavezu da u potpunosti poštuju Mirovni sporazum, sve njegove anekse i odluke visokog predstavnika. PIC je još jednom potvrdio svoje neupitno opredjeljenje za teritorijalni integritet i temeljnu strukturu BiH kao jedinstvene i suverene države, koja se sastoji od dva entiteta.\nUpravni odbor je ponovio da entiteti nemaju pravo na otcjepljenje od BiH i da oni pravno postoje samo na osnovu Ustava BiH. Upravni odbor je podsjetio vlasti u BiH da je Ustav BiH sastavni dio Mirovnog sporazuma i da su odluke Ustavnog suda BiH konačne i obavezujuće i da se moraju provoditi. Upravni odbor je još jednom potvrdio svoju punu podršku visokom predstavniku u osiguranju punog poštivanja Općeg okvirnog sporazuma za mir u BiH i provedbi njegovog mandata u skladu s Aneksom 10 i relevantnim rezolucijama Vijeća sigurnosti UN-a, što ostaje nepromijenjeno.\nUpravni odbor podvači da međunarodna zajednica i dalje zadržava nužne instrumente za osiguranje provedbe Mirovnog sporazuma. S tim u vezi, naglašava potrebu za punu provedbu programa 5+2, što je i dalje uvjet za zatvaranje Ureda visokog predstavnika.\nUpravni odbor PIC-a je izrazio žaljenje zbog činjenice da je preuranjena predizborna kampanja, koja je produbljivala podjele, zaustavila napredak u provedbi socio-ekonomskih reformi, zatrovala političku atmosferu, te onemogućila da se pregovorima dođe do rješenja za prevazilaženje praznine u Izbornom zakonu, koja se odnosi na Dom naroda Federacije BiH.\nPIC je konstatirao da je Ured za demokratske institucije i ljudska prava pri OSCE-u (ODIHR), koji je predvodio Međunarodnu promatračku misiju na izborima u BiH, okarakterizirao izbore u BiH kao “istinski konkurentne”, te je primio k znanju i zabrinutost misije i lokalnih nevladinih organizacija u vezi s brojnim nepravilnostima zabilježenim širom zemlje za vrijeme odvijanja izbornog procesa. Upravni odbor PIC-a također je osudio prijetnje neovisnosti medija, uključujući zastrašivanje i fizičke napade na novinare, osudivši i pokušaje pojedinih medija i političara da iskrive činjenice i utječu na rad Centralne izborne komisije. Neovisnost CIK-a je od suštinskog značaja za provedbu slobodnih i fer izbora i implementaciju izbornih rezultata.\nUpravni odbor PIC-a je izrazio stav da puna saradnja s Međunarodnim rezidualnim mehanizmom za krivične sudove (MRMKS) uključuje i poštivanje presuda koje su donijeli Haški tribunal i ovaj mehanizam. U tom kontekstu, Upravni odbor osuđuje zaključak koji je 14. avgusta donijela Narodna skupština RS o izvještaju Komisije za Srebrenicu Vlade RS, ponovno potvrđujući da su događanja u Srebrenici od 10. do 19. jula 1995. godine nesumnjivo kvalificirana kao genocid u presudama i međunarodnih sudova, a i sudova u BiH.\nPoziv članovima Predsjedništva da pokažu jedinstvo\nPolitički direktori Upravnog odbora PIC-a sastali su se i pozvali novoimenovane članove Predsjedništva BiH da poduzmu sve napore u ime BiH da zaštite interese i ravnopravnost svih građana i daju doprinos reformskom putu BiH. Upravni odbor PIC-a izražava žaljenje povodom odluke jednog člana Predsjedništva BiH da napusti sastanak prije nego što su razgovori i počeli. Upravni odbor PIC-a pozvao je članove Predsjedništva da pokažu jedinstvo, rade zajedno i poštuju zakone ove zemlje, uključujući i Zakon o zastavi.\n- Odmah se uključe u konstruktivan dijalog, u duhu kompromisa, kako bi omogućili pravodobno formiranje funkcionalnih zakonodavnih i izvršnih organa na svim nivoima vlasti. Da se suzdrže od blokiranja ili opstruiranja provedbe izbornih rezultata zbog uskostranačkih interesa i da budućnost ove zemlje i njenih građana ne budu njihovi taoci.\n- Djeluju u pravcu dijaloga i saradnje, bez pribjegavanja neodgovornoj retorici koja vodi ka podjelama, nego na način koji pogoduje postizanju stabilnosti i napretka, posebno putem poduzimanja konkretnih mjera, počevši od najvišeg političkog nivoa, ka pomirenju u BiH, između ostalog i zajedničkim prisustvom komemoracijama.\n- Dostave preostale odgovore na pitanja iz Upitnika, čime bi se Evropskoj komisiji omogućilo da donese procjenu spremnost Bosne i Hercegovine da napreduje na putu k integracijama u EU i da pravodobno pripremi svoje mišljenje. Mišljenje Komisije predstavljat će sveobuhvatnu mapu puta za buduće reforme u BiH usmjerene prema EU, u kojoj će se posebna pažnja pokloniti dobrom upravljanju, vladavini prava, borbi protiv korupcije, naporima na značajnom povećanju procesuiranja slučajeva korupcije, te reformi javne uprave – što će predstavljati ono na osnovu čega će zemlje članice EU donijeti odluku o sljedećim koracima Bosne i Hercegovine u integraciji u EU, u skladu s težnjama građana BiH.\n- Podržavaju vladavinu prava na svim nivoima vlasti u BiH, posebno putem jačanja institucija nadležnih za borbu protiv korupcije i sprečavanje i borbu protiv terorizma. Da se suzdrže od osporavanja pravosudnih institucija na državnom i entitetskom nivou i provode njihove odluke.\nPoboljšati kredibilitet i transparentnost izbornog procesa\n- Fokusiraju se na donošenje hitnih i konkretnih socio-ekonomskih i drugih reformi kako bi se poboljšao kvalitet života građana, putem rješavanja nezaposlenosti, jačanja poslovnog okruženja i restrukturiranja državnih preduzeća te poboljšanja javnih usluga.\n- Prioritetno pristupe usvajanju budžeta za 2019. godinu od strane domaćih organa vlasti u zakonski predviđenim rokovima, kako bi se osiguralo da institucije vlasti mogu nastaviti raditi i ispunjavati obaveze koje imaju prema građanima BiH.\n- Intenziviraju napore na poboljšanju kredibiliteta i transparentnosti izbornog procesa bez daljnjeg odlaganja. Poduzmu veće napore od onih koji su uslijedili poslije prošlih izbora na provedbi suštinskih promjena koje je preporučio Ured za demokratske institucije i ljudska prava (Office of Democratic Institutions and Human Rights – ODIHR), Grupa država protiv korupcije (Group of States against Corruption – GRECO) i drugi, uključujući i preporuke s prethodnih izbora, posebno tako što će riješiti probleme u vezi s biračkim odborima, tačnost Centralnog biračkog spiska, brojanje glasačkih listića, jednak pristup medijima, netransparentno finansiranje stranaka te zloupotrebu javnih i drugih resursa. Što prije usvojiti ove promjene, kako bi se osiguralo da se mogu primijeniti na narednim lokalnim izborima 2020. godine.\n- Usvoje odgovarajuće akte u vezi s formiranjem Doma naroda Federacije. Riješe, bez daljnjih odlaganja, izborni zastoj u Mostaru, gdje je građanima već više od deset godina uskraćeno pravo da biraju svoje lokalne predstavnike.\n- Provedu odluku u predmetu Sejdić-Finci i slične odluke Evropskog suda za ljudska prava, i suzdrže se od poduzimanja zakonodavnih ili političkih koraka kojima bi se dodatno otežala provedba ovih odluka.\n- Osiguraju slobodu i nezavisnost medija te podrže profesionalne i odgovorne medije, između ostalog i osiguranjem stabilnih i neovisnih izvora finansiranja za javne RTV emitere.\n- Upravni odbor PIC-a će svoj sljedeći sastanak održati u Sarajevu, u junu 2019. godine.\nNa kraju komunikea sa navodi da se njemu ne pridružuje Ruska Federacija.\nPIC OSCE ODIHR Genocid u Srebrenici Izbori u Mostaru


Sport Archives - Страница 260 од 486 - YU ECO RTV\nNaslovna / Sport (stranica 260)\nKadeti Fudbalskog kluba „Spartak“, predvođeni trenerom Aleksandrom Kopunovićem, ostvarili su veliki uspeh. U vanrednom, 19. po redu, kolu Subotičani, koji su od 26. minuta imali igrača manje, pošto je Stojanović „zaradio“ crveni karton, poveli su sa 1:0, u 55. minutu, …\nPredstojećeg vikenda od subotičkih sportskih klubova prve na teren izaći će odbojkašice „Spartaka“. U okviru osmog kola „mini Super lige“ Subotičanke će, u petak, u 19 časova, ugostiti prvoplasirani tim „Jedinstva“ iz Stare Pazove. Gledajući ne samo trenutni plasman na …\nTrijumf Slavka Adamova na 4. Međunarodnom prekograničnom ultramaratonu\n20 марта, 2019\tSport 0\nSlavko Adamov, 35. godišnji stanar Gerontološkog centra, iako je rođen bez gornjih ekstremiteta, stigao je prvi na cilj na 4. međunarodnom prekograničnom ultramaratonu Apatin – Osijek. Ovaj, inače, svestrani sportista svojim specijalnim triciklom koji se vozi nogama, stazu dugu pedeset …\nZapaženi rezultati hokejaša „Spartaka“ na zatvaranju sezone\nPolako se bliži kraj sezone 2018/2019. godine za hokejaše „Spartaka“, koji su na nekim od poslednjih takmičenja zabeležili izuzetne uspehe. Osmogodišnja selekcija Subotičana napravila je podvig sezone, pošto je osvojila odlično drugo mesto na tradicionalnom, 18. po redu, međunarodnom turniru …\nStranica 260 of 486« Početak...230240250«258259260261262\t»\t270280290...Kraj »


Grčka se nada se povratku na tržišta kapitala – Bankar.me\nGrčka se nada se povratku na tržišta kapitala\nAugust 17, 2018 Članci, EVROPA, MAKRO, SVE VIJESTI Leave a comment\nGrčka u ponedjeljak, 20. avgusta, izlazi iz posljednjeg od ukupno tri kruga spašavanja od bankrota i nada se povratku na međunarodna tržišta kapitala kako bi mogla ponovno zaduživati nakon 9-godišnje dužničke krize, koja je srezala ekonomijuz za četvrtinu i prisilila zemlju na implementaciju bolnih mjera štednje.\nDužnička kriza bila je duboko traumatična za Grke, koji su vrlo entuzijastično drahme zamijenili za eure u 2001. godini. Prihvatanjem jedinstvene evropske valute ušli su u eru jeftinih kredita, kojima su finansirali ogromnu ličnu i javnu potrošnju, što je sve zemlju dovelo do deficita u budžetu i bilansima plaćanja.\nOd izbijanja dužničke krize početkom 2010., četiri vlade borile su se da spriječe bankrot zemlje, oslanjajući se pritom na najveći paket spašavanja u ekonomskoj istoriji svijeta, u sklopu kojeg su Međunarodni monetarni fond (MMF) i partneri u eurozoni Grčkoj pozajmili 260 milijardi eura.\nI dok zvanična Atena sada gleda kako se vratiti u normalu i povratiti svoj ekonomski suverenitet, ožiljci ostaju – banke su pritisnute ogromnim portfolijom loših zajmova, a grčki javni dug i dalje je najveći u eurozoni – doseže čak 180 posto BDP-a.\nNo, svijetlo na kraju tunela se nazire. Ekonomija, koja je u kriznim godinama srezana za 26 posto, počelo je rasti, turizam je uzletio, a polako se smanjuje i nezaposlenost – s rekordnih gotovo 28 posto na trenutnih 19,5 posto.\n“Ako postoje lekcije koje smo naučili iz ove krize, onda je to ona da pod bilo kakvim okolnostima moramo pokušati da zaštitimo svoju makroekonomsku stabilnost. Populističke politike, koje danas mogu zadobiti neke glasove, a imale su katastrofalne učinke u godinama iza nas, moraju se izbjegavati pod bilo koju cijenu. Inače, prije ili kasnije, opet ćemo završiti u situaciji u kojoj smo sada”, ističe Panos Tsakloglou, glavni ekonomista ranije vlade.\nGrčka ekonomija u prvom ovogodišnjem tromjesečju porasla je peto tromjesečje zaredom, a i tempo rasta ubrzava, dostigavši 2,3 posto na godišnjem nivou, prije svega zbog neto izvozom. EK ove godine procjenjuje da će grčka ekonomija porasti za 1,9 posto.\nNo, i dalje je prisutna skepsa, pa tako MMF upozorava na spoljne i domaće rizike po ekonomski rast, za koji procjenjuje da će ove godine dostići 2 posto.\n“Ne vidim razloga za slavljenje našeg izlaska iz memoranduma o spašavanju, jer možda ćemo iz tepsije za pečenje skočiti direktno u vatru. Većina ljudi oporezovana je do daske, ljudi su potpuno zaokupljeni plaćanjem poreznicima, i malo novca mogu ostaviti sa strane da bi ga uložili u posao radi njegova rasta i poboljšanja”, smatra Thanos Veremis, profesor istorje na Atinskom univerzitetu.\nPOJMOVIBudžetski deficit u Grčkoj GDP Grčke kriza u Grčkoj\nPrevious Dobit Triglav grupe za prvih pola godine 35,6 miliona eura\nSljedeći Poezija na Bjelasici – humanitarno veče za Tijanu Kasalicu\nI pored krize Grci troše milijarde za robu preko interneta\nGrčkoj prijeti drugi čin tragedije\nGrčka staje na noge


Humani novosadski ugostitelj uvek tu za najmlađe, svi „Kod Fleka“ na kafu (FOTO) | Blok vesti\nHome Magazin Humani novosadski ugostitelj uvek tu za najmlađe, svi „Kod Fleka“ na kafu...\nPoznati novosadski kafić „Kod Fleka“ pridružuje se sutra (14. maj) humanitarnoj akciji koju Limanci organizuju u svrhu prikupljanja pomoći za lečenje bolesne dece.\nKao što je naš portal već pisao, sutra se, u organizaciji Komšija Mesne zajednice (MZ) Liman 3, organizuje Humanitarni bazar, u dvorištu kod zgrade NIS-a, a trajaće od 16 do 18 časova .\nKako bi podržali ovu dobrotvornu akciju, Danijela Gajić Bugarski i njen suprug Miroslav, poznatiji kao Flek, odlučili su da sav sutrašnji prihod od prodaje kafe doniraju za lečenje Sare i Andreja.\nU lokalu „Kod Fleka“ se već nalazi kutija za prikupljanje donacija, pa ako želite da se okrepite kafom ili hladnim pivom, ne postoji bolje mesto.\n„Kod Fleka“ su uvek spremni da pomognu komšijama\nIskoristili smo ovaj lep povod da proćaskamo sa Danijelom o ovom humanom potezu, ali i solidarnosti Limanaca, za koje kaže da su sjajne komšije, koji su uvek spremni da pomognu.\n– Čitavu akciju je pokrenula komšinica Ivana, povodom Humanitarnog bazara koji se organizuje za Saru i Andreja, a Flek se odlučio da ju podrži. Mi se na ovaj način pridružujemo MZ „Liman 3“ i komšiluku sa Limana u borbi za humani cilj – priča nam Danijela.\nOvo nije prvi put da se „Kod Fleka“ organizuju ovakve akcije. Kako kaže Danijela, uvek su tu da pomognu komšijama, a fokusiraju se prvenstveno na lokalne probleme. U kafiću gotovo uvek stoji kutija, putem koje se pomoć donira ljudima sa lokala.\n– Uvek se potrudimo da što više ljudi dođe na neki organizovan događaj, nekad se dogovorimo interno sa komšijama, a nekad sa našim prijateljima iz MZ “Liman”. Tako smo i ovog puta želeli da podržimo njihovu inicijativu za pomoć onima kojima je najpotrebnija – kaže Danijela.\nLimanci poznati kao dobre komšije koje se solidarišu za humani cilj\nKako ističe, uvek je odličan odziv Limanaca kad se radi o nekom humanitarnom cilju, ali i problemima koje tište lokalnu zajednicu, poput donošenja GUP-a. Prošli put su prikupljali pomoć za malog Boška, a sada su na redu Sara i Andrej.\n– Fokusiramo se na akcije gde deca pomažu deci, da ih što više uključimo, a Limanci su izuzetno solidarni i jako kooperativni. Sav prihod od prodatih kafa tokom sutrašnjeg dana namenjen je za lečenje Sare i Andreja, a već u ponedeljak prikupljeni iznos će biti uplaćen na račun fondacije “Budi human” – završava Danijela priču za Luftiku.\nOvim putem vas i mi pozivamo da iskoristite lepo vreme i svratite do čuvenog Fleka na kafu i limunadu, a potom produžite na bazar, gde možete kupiti ili prodati neku sitnicu i pomoći humanom cilju.\nNe postoji bolji način da iskoristite subotu, a da pritom pomognete onima kojima je pomoć najpotrebnija.\nPrevious articleVESIĆ URNEBESNIM VIDEOM ZASMEJAO SVE! Kako li će reagovati Konstrakta kada vidi?!\nNext articleEU sanctions unlikely to include Russian oil ban – reports


Šta firmama obezbeđuje status Ovlašenog privrednog subjekta? - Pluton Logistics\n16. decembra 2018. marko\tAEO, Authorised Economic Operater, CEFTA, GIZ, Nelt, OPS, Ovlašćeni poslovni subjekat, Piaggio group, Tanja Bošković, ubrzanje carinskih procedura, Uprava carina\nPojednostavljenje i ubrzavanje carinskih postupaka osnovne su prednosti sticanja statusa Ovlašćenog poslovnog subjekta (OPS), rečeno je na regionalnoj konferenciji posvećenoj OPS-u.\nUbrzanje carinskih procedura sa sobom nosi i unapređenje procesa rada i uštede, kako kompanijama, tako i carinskim upravama, istaknuto je u uvodnom delu dvodnevnog skupa pod nazivom „Promocija međusobnog priznavanja OPS u CEFTA kontekstu“ koji je održan u Beogradu.Istovremeno, status OPS, kako se čulo, ima pozitivan uticaj na stabilnije poslovanje kompanija, tehnološka ulaganja, dobrovoljno pridržavanje bezbednosnih propisa i podizanje standarda kvaliteta robe, čime se ostvaruju benefiti važni i za krajnjeg korisnika, to jest građane.\nKonferencija se održala u organizaciji Nemačke organizacije za međunarodnu saradnju GIZ, uz finansijsku podršku Evropske komisije i Saveznog ministarstva za ekonomsku saradnju i razvoj SR Nemačke. Primena statusa OPS u carinskom sistemu, koji trenutno u Srbiji ima 15 kompanija, potvrdila je pozitivna iskustva Evropske unije gde prednosti ovog statusa koristi 17.000 privrednih subjekata u 28 država članica, ocenjeno je na skupu.\nPod statusom OPS (Authorised Economic Operater, AEO), Evropska unija podrazumeva privrednog subjekta koji je u svom poslovanju uključen u aktivnosti koje su definisane arinskim zakonom, koji je pouzdan i kao takav uživa prednosti u čitavoj zajednici. U zakonodavstvu Evropske unije status OPS (ili AEO) postoji od 2008. godine, a privredni subjekti sa tim statusom su uključeni u više od 77 odsto uvoza i izvoza u EU.\nU Srbiji, status Ovlašćenog privrednog subjekta uveden je 2014.godine.\n“U procesu uvođenja statusa OPS je presudna saradnja privatnog i javnog sektora, a rezultat je jačanje međusobnog poverenja koje dalje utiče na razvoj ekonomije zemlje i njene integracije u međunarodne ekonomske tokove“, rekla je Tanja Bošković, menadžerka projekta „Podrška olakšavanju trgovine u CEFTA regionu“, koji sprovodi GIZ.\nPrema oceni Uprave carina, uvođenje statusa OPS, uz primenu pojednostavljenih procedura, do sada je jedan od najznačajnijih doprinosa olakšanju poslovanja privrednih subjekata.\nPredstavnici kompanije Nelt, koji su status OPS u Srbiji stekli 2017. godine, naveli su da im je doneo niz benefita među kojima su skraćenje vremena transporta, smanjenje troškova i poboljšanje mogućnosti da ispune zahteve klijenata, navodi se u saopštenju GIZ-a. Predstavnici globalne kompanije Piaggio Group upoznali su učesnike skupa sa konkretnim koracima na putu sticanja statusa OPS i istakli da je za njihove poslovne rezultate veoma značajno da, kroz saradnju sa javnim sektorom i drugim organizacijama, rade na širenju uzajamnog priznavanja tog statusa u zemljama sa kojima kompanija ima komercijalne tokove.\nProgram AEO uvele su SAD i Japan, zemlje članice EU, Švajcarska, Norveška i Kina. Cilj Svetske carinske organizacije je da nastavi širenje ovog programa. Nakon uvođenja statusa OPS, za dalji razvoj ekonomije i jačanje trgovinske saradnje zemalja regiona, ali i približavanje EU, od velikog je značaja uzajamno priznavanje OPS statusa u zemljama članicama CEFTA sporazuma.\nU tom smislu, kako se čulo na konferenciji, već je preduzet niz aktivnosti, koje su u narednom periodu u fokusu projekta „Podrška olakšavanju trgovine u CEFTA regionu“. U radu konferencije učestvovali su predstavnici državnih institucija, kompanija iz Srbije, regiona i EU, koje imaju status OPS, kao i predstavnici međunarodnih organizacija.\n← Iveco i Scania u konzorcijumu za širenje LNG-a\nU novom redu vožnje 5 prevoznika u železničkom teretnom saobraćaju →\n11. decembra 2020. 5. januara 2021. Milica Milosavljevic\n20. maja 2015. 24. aprila 2017. marko


Marija Tomić iz Lopara anđeoskim glasom osvojila srca Srpske - Glas Srpske\nA. S. 21.09.2020 08:51\nBANjALUKA - Pobjednica jedne od najvećih muzičkih manifestacija za djecu “Ritam Evrope” je Marija Tomić iz Lopara, koja je svojim glasom osvojila srca velikog broja građana Srpske i ovu malu sembersku opštinu na trenutak stavila u centar Evrope.\nFantastičan nastup i pobjeda izazvali su veliki broj pozitivnih reakcija građana Lopara, gdje je juče, zajedno sa načelnikom ove opštine Radom Savićem, organizovan doček za Tomićevu.\nDa je mala Marija veliki ponos čitave opštine i Srpske prije takmičenja više puta je ponovio i sam Savić, a odmah po proglašenju pobjednika, on je putem društvenih mreža uputio čestitke, kojima su se pridružili brojni građani.\nOna je ovom pobjedom svom gradu donijela mjesto domaćina naredne godine, a svojoj ekipi odlazak u Ukrajinu, zemlju iz koje je interpretirala numeru.\nMarija je pobijedila u konkurenciji svojih vršnjaka iz 14 gradova iz Republike Srpske, a u ovaj spektakularni događaj, koji je prvi put održan u RS uključili su se i predstavnici Švedske, Kipra, Slovačke, Srbije i Crne Gore.\nMeđunarodno muzičko takmičenje “Ritam Evrope” je najveće muzičko takmičenje za djecu i održava se već 11 godina uz podršku ambasadora brojnih zemalja EU, Australije i Izraela, a pravo učešća na ovoj muzičkoj smotri imaju djeca i omladina od 12 do 20 godina.\n“Ritam Evrope” trebalo je da bude održan krajem maja u Istočnom Sarajevu, ali je odgođen zbog mjera zabrane okupljanja usljed epidemije virusa korona. Zbog nepovoljne epidemiološke situacije, spotovi takmičara su emitovani na Radio televiziji RS, a pobjednik je biran putem SMS glasova građana Srpske.


Fondacija Slavko Ćuruvija: Odmah smena Gašića\nBeta 7. decembra 2015. 12:35\nFondacija Slavko Ćuruvija danas je zatražila da premijer Srbije Aleksandar Vučić hitno smeni ministra odbrane Bratislava Gašića zbog neprimerene izjave na konferenciji za novinare u Trsteniku.\n„Jučerašnja izjava ministra Gašića da voli ‘novinarke koje brzo kleknu’ je neoprostiva uvreda za svakog novinara i novinarku i svakog gradjanina i gradjanku Srbije“, navodi se u saopštenju te fondacije.\nGašić je uvredio novinarku B92 Zlatiju Labović izjavom „Volim novinarke koje lako kleknu“ dok se grupa novinara pripremala da od ministra uzme izjavu nakon njegovog obilaska fabrike Prva petoletka.\nFondacija Slavko Ćuruvija je istakla da je važnije od toga što Gašićeva izjava govori o njegovom vaspitanju to što iskazuje odnos funkcionera vlasti prema onima zbog kojih ta vlast postoji i u čijem interesu mora da radi.\n„Bez ikakve sumnje, reč je o odnosu bahatosti – toliko velike i strašne, da ministar čak nije smatrao ni da treba da je sakrije: izjavu je dao u razgovoru sa novinarima, pred uključenim kamerama nekoliko televizija“, navela je Fondacija Slavko Ćuruvija\nTa fondacija podržala je najavljeni protest grupe novinara koji će biti danas ispred Vlade Srbije u 19.00 sati.\nPozvani su novinari da bojkotuju ministra Gašića dok ga premijer ne smeni tako što neće prisustvovati njegovim konferencijama za štampu i neće prenositi njegove izjave.


Ravnopravnost polova na djelu: Od sljedeće sezone žene mogu da igraju fudbal sa muškarcima! • CG-Fudbal\nPočetna Evropski fudbal Ravnopravnost polova na djelu: Od sljedeće sezone žene mogu da igraju fudbal...\nRavnopravnost polova na djelu: Od sljedeće sezone žene mogu da igraju fudbal sa muškarcima!\n12 May 2021. 11:05\nOd sljedeće sezone najtalentovanije fudbalerke u Holandiji moći će da igraju u muškim timovima u najvišem stepenu takmičenja amaterskog fudbala.\nKako javljaju holandski mediji, a potvrđuje kuća fudbala, ova odluka mogla bi da bude istorijski trenutak za amaterski fudbal u “zemlji lala“, ali i cijelom svijetu, s obzirom da su do sada mješoviti muško-ženski timovi bili dozvoljeni samo u mlađim kategorijama.\n– Ovo je moderno vrijeme, a u skladu sa tim ne vidimo razlog da se držimo samo mučkih timova. Obavili smo istraživanje koje je potvrdilo našu pretpostavku, a ionako se svi zalažemo za raznolikost, ali i jednakost polova. Naša je želja da djevojkama i ženama ponudimo da zauzmu mjesto u fudbalu koje svojim kvalitetom i ambicijom zaslužuju, izjavio je Jan Dirk van de Zee, glavni čovjek Asocijacije amaterskih fudbalskih klubova u Holandiji.\nEksperiment sa ženama u muškom timu već je pokušan u Holandiji ove sezone, Elen Fokema 19-godišnja fudbalerka, nastupila je za lokalni muški tim Foarut u četvrtoj diviziji, ali je prvenstvo prekinuto zbog koronavirusa posle samo sedam kola. I pored toga, pokušaj je ocijenjen kao veoma uspješan.\nPRETHODNOPrijetnje smrću za bivšeg Zvezdinog fudbalera, on demantuje prelazak u redove najvećeg rivala\nNext articlePoledica poručio mladim fudbalerima: Čuvajte se, mnogo je prevaranata!


Press Online :: Automobili :: U Kini prodato 19 miliona automobila / print=true\n18. 01. 2013. - Autor: Dragan Stanimirović\nU Kini prodato 19 miliona automobila\nU Kini, najvećom svetskom tržištu automobila, prodato je 19,31 miliona vozila u prošloj. godini, ili 4,3 odsto više nego godinu dana ranije\nRast prodaje automobila je ipak dvostruko manji od incijalno projektovanih osam odsto. Slabijoj prodaji vozila doprineli su pad ekonomske aktivnosti, zakonski limit na broj automobila i bojkot japanskih proizvoda zbog teritorijalnog sukoba dve zemlje.\nAnalitičari ocenjuju da su mere u mnogim kineskim gradovima, koje zbog briga o zagađenju životne sredine i gustine saobraćaja ograničavaju broj registrovanih vozila, umanjili prodaju novih automobila za jedan do dva odsto. Japanski proizvođači prodali su znatno manje automobila nego lane, čime je njihov tržišni udeo umanjen sa 19.4 odsto u 2011. godini, na 16.4 odsto u 2012. godini.\nPoznati inostrani brendovi poput "Dženeral Motorsa" popunili su tu "rupu" na tržištu i ostvarili odlične rezultate. Američki gigant je sa 2,55 miliona prodatih automobila premašio svoj rezultat iz 2011. godine.


Foči za projekat vodosnabdijevanja odobreno 3,8 miliona eura - Akta.ba\n27.06.2014. 10:11 / Izvor: eKapija.ba\nVlada Republike Srpske dala je saglasnost za realizaciju projekta vodosnabdijevanja u opštini Foča, procijenjene vrijednosti 3,810 miliona eura, kojim će se rekonstruisati, sanirati i izgraditi sistem koji će garantovati isporuku potrošačima dovoljnih količina zdravstveno ispravne vode.\nVlada je prihvatila 2,5 miliona eura donatorskih sredstava EU za projekat "Vodovod i kanalizacija u Republici Srpskoj".\nVlada je usvojila i Informaciju o projektu "Modernizacija regionalnog puta Nevesinje – Berkovići" koji je kandidovan za sufinansiranje grantom iz fonda holandske Vlade ORIO i ovlastila ministra saobraćaja i veza da potpiše ugovor o grantu.\nVodovod i kanalizacija u Republici Srpskoj\nNevesinje – Berkovići


Najveća kazna ikad: EU kaznila "Amazon" sa 750 miliona evra | WebTribune\nHome U FOKUSU Najveća kazna ikad: EU kaznila “Amazon” sa 750 miliona evra\nPosted date: јул 31, 2021 In: U FOKUSU\nKazna, koja je izrečena 16. jula i predstavlja oko 4,2 odsto neto prihoda kompanije za 2020. godinu, ekvivalentna je iznosu od oko 887 miliona dolara i predstavlja najveću kaznu ikada izrečenu prema zakonima EU o zaštiti podataka. Najveća kazna do sada iznosila je 57 miliona dolara i izrečena je 2019. protiv popularnog pretraživača „Gugl“.\nIako „Amazon“ nije ponudio nikakve detalje o specifičnostima zahteva, u podnesku je podvukao da su optužbe neosnovane i da će biti uložena žalba.\n„Amazon“ se takođe suočava sa nadzorom američkih zakonodavaca koji pokušavaju da promene poslovnu praksu tehnološkog giganta kroz niz opsežnih reformi u oblasti antimonopolskih zakona.\nAmerički predsednik Džo Bajden više puta je signalizirao da njegova administracija u potpunosti namerava da suzbije tehnološku industriju u okviru većih napora da se spreče monopoli i promoviše veća konkurencija.


Banjalučanin prisvojio novac povjeren za registraciju vozila - Klix.ba\nCrna hronika Banjalučanin prisvojio novac povjeren za registraciju vozila\nBanjalučanin prisvojio novac povjeren za registraciju vozila\n17.2.2017. u 12:23\nMuškarac iz Banje Luke sumnjiči se da je melverzacijama tokom registracije vozila oštetio budžete RS-a i BiH za 64.385 KM.\nNačelnik Sektora kriminalističe policije Centra javne bezbjednosti Banja Luka Darko Novković rekao je danas na konferenciji za novinare da je protiv osumnjičenog Z.P. (1990.) iz Banje Luke dostavljen izvještaj za krivična djela zloupotreba službenog položaja ili ovlaštenja, falsifikovanje isprave i navođenje na ovjeravanje neistinitog sadržaja.\nOvaj savjetnik za osiguranje u jednom preduzeću iz Banje Luke iskoristio je povjerena ovlaštenja da putem prodaje polise osiguranja, klijentima završi kompletan postupak registracije vozila, za šta je od njih uzimao novac potreban za uplatu svih javnih prihoda, ali ga je zadržao za sebe.\n"Z.P. nije vršio uplatu javnih prihoda, već je uplatnice ovjeravao falsifikovanim pečatima nakon čega je kompletnu potrebnu dokumentaciju za registraciju vozila predavao opunomoćenom radniku agencije za posredovanje, koji je dalje vršio registraciju u Centru javne bezbjednosti Banja Luka", pojasnio je Novković.\nOva krivična djela su otkrivena tokom akcije "Uplatnica 1“, a izvršena je provjera 452 zahtjeva za produženje registracije vozila u Banjoj Luci i utvrđeno da u 213 zahtjeva nema evidentiranih uplata.\nSaslušana su i 74 svjedoka i oduzeta određena dokumentacija, a nastavljaju se provjere mogućih zloupotreba.\nU tučnjavi u banjalučkom ugostiteljskom objektu teško povrijeđena jedna osoba\n16.11.2019. u 13:06\nU akciji "Merlin 2" uhapšen i policijski službenik iz Banje Luke\n15.11.2019. u 17:24\nBanja Luka: Pijani muškarac ometao policijski uviđaj saobraćajne nesreće\n04.11.2019. u 12:32\nKrvoproliće u američkoj porodičnoj kući: Petero mrtvnih, među njima troje djece\n1h 3min 31\n8h 59min 16


Vanserijski talenat: Džanan Musa postigao 37 poena protiv Bayerna - AM Sport\nNaslovnica Kosarka Euroliga i Eurokup Vanserijski talenat: Džanan Musa postigao 37 poena protiv Bayerna\nVanserijski talenat: Džanan Musa postigao 37 poena protiv Bayerna\nU okviru prvog kola grupe B kvalifikacija za omladinsku Euroligu košarkaši zagrebačke Cedevite pobijedili su minhenski Bayern rezultatom 93:77, a fantastičnu partiju pružio je kadetski bh. reprezentativac Džanan Musa.\nMusa je postigao fenomenalnih 37 poena za 36 minuta provedenih na parketu. Tome je dodao i devet skokova, osam asistencija, po tri ukradene lopte i blokade te čak devet iznuđenih prekršaja, pa je u konačnici imao valorizaciju od 49 indexnih poena.\nMusinih 37 poena je samo još jedna potvrda njegovog vanserijskog talenta, a do kraja turnira se očekuju još bolje njegove partije, s obzirom da je Cedevita u ovom trenutku kvalitetnija ekipa od svojih preostalih rivala u grupi, Partizana i Zemuna.\nCedevita će sutra sa početkom u 10,00 sati igrati utakmicu drugog kola protiv Partizana.


"Uvek sam podržavao Mihaela da se vrati jer sam isto to i ja učinio, i znam koliko to znači", rekao je Lauda.\nLauda se 1982. godine vratio posle tri godine pauze i 1984. je uspeo da osvoji i treću šampionsku titulu u karijeri.\n"Bilo nam je jasno da je prošle godine morao da se navikne na drugačije bolide, ali ni ove sezone se nije ništa promenilo iako je učestvovao u testiranjima. Mislim da mora da bude iskren prema sebi jer uporno govori da mu treba više vremena i predstavlja sebe kao opuštenog momka koji uživa u vožnji, ali niko ko voli da pobeđuje ne može da bude zadovoljan kad ne beleži uspehe", rekao je Lauda.\nLauda smatra da bi Šumaher morao da završi karijeru ponovo.\n"Formula 1 se ne vozi iz zabave. On je pokušao sve da bude brži, ali nikako ne uspeva to i onog dana kada to bude shvatio, doneće odluku da se povuče", rekao je Lauda.


Obrazac za jednostrani raskid ugovora • Moments\nPotrošač ima pravo na jednostrani raskid ugovora u roku od 14 dana bez navođenja razloga.\nDa bi Potrošač mogao ostvariti pravo na jednostrani raskid ovoga Ugovora, mora obavijestiti MOMENTS d.o.o. (u daljem tekstu: Prodavatelj) o svojoj odluci o jednostranom raskidu ugovora prije isteka roka i to putem ovog obrasca za jednostrani raskid ugovora ili putem nedvosmislene izjave kojim Potrošač izražava svoju volju da raskida ugovor. Potrošač izjavu može poslati putem pošte na adresu sjedišta Trgovaca, Ulica grada Vukovara 284, 10 000 Zagreb ili elektroničkim putem na adresu elektroničke pošte [email protected] u kojoj će Potrošač navesti svoje ime i prezime, adresu, broj telefona i adresu elektroničke pošte.\nRok za jednostrani raskid iznosi 14 dana od dana kada je Potrošaču ili trećoj osobi koju je Potrošač odredio, a koja nije prijevoznik, proizvod koji je predmet ugovora predan u posjed.


Tag: hemijsko oružje\n29.01.2021 u 08:52\nMOSKVA – Rusija je pozvala Vašington da se što pre oslobodi hemijskog naoružanja i da prekine da insinuira da Rusija razvija tu vrstu oružja, izjavio je ruski ambasador u SAD Anatolij Antonov, a preneo TASS. Američki Stejt department je ranije objavio da Rusija navodno razvija svoj hemijski program. „Primenili smo da je u pitanju još jedna spekulacija Stejt departmenta. Ovo nije prvi put da slušamo neosnovane optužbe na račun naše države, bez ikakvih dokaza”, napisao je Antonov na Fejsbuk profilu ruske ambasade. Antonov je dodao da je Rusija zatražila dokaze. „Nekoliko puta smo ponovili da nam naši strani partneri pokažu te inforamcije i predložili smo profesijalni dijalog kako bismo došli do istine. Međutim, naši predlozi su ostali bez odgovora”, dodao je Antonov. On je naglasio\nMOSKVA - Tim Alekseja Navaljnog saopštio je danas da je uhapšena bliska saradnica ruskog opozicionara zbog navodnih pretnji agentu službe bezbednosti koga je Navaljni optužio da je učestvovao u njegovom trovanju, javlja AFP. Istraga zbog „neovlašćenog ulaska u kuću i pretnji” otvorena je protiv Ljubove Sobol zato što je u ponedeljak otišla u stan agenta koga je Navaljni ;u telefonskom razgovoru prevario kako bi mu priznao da je zaista bio žrtva trovanja, napisao je na Tviteru Ivan Ždanov, direktor Fonda za borbu protiv korupcije. Maksimalna kazna za ovo delo je dve godine zatvora. Ruska policija je jutros uhapsila Ljubovu Sobol u njenom stanu u Moskvi i potom je odvela u Istražni komitet, organ za krivične istrage, rekli su njeni saradnici. „Ovo je policija”, kaže Sobol na video\n08.10.2020 u 17:00\nRuske sumnje u slučaju Navaljni – uloga Marije Pevčik i pretnja bombom\nMOSKVA - Službenici ruskog Ministarstva unutrašnjih poslova nameravaju da ispitaju Mariju Pevčik, koja je bila sa ruskim opozicionarom Aleksejem navaljnim u Tomsku pre nego što mu je pozlilo, iako nije radila za njegovu Antikorupcionu fondaciju, saopštio je Sergej Potapov, zamenik direktora istražnog odeljenja Sektora za transport Sibirskog federalnog okruga ruskog Ministarstva unutrašnjih poslova Sergej Potapov Odeljenja za istrage pri ministarstvu. Prema njegovim rečima, informacija da je Pevčik zvanično zaposlena u Antikorupcijskoj fondaciji, koja je više puta objavljena u medijima, ne može da bude zvanično potvrđena, prenosi TASS. „Istražitelji su veoma zainteresovani da razgovaraju sa tom ženom, a četvrti zahtev Berlinu za pružanje informacija sadrži ozbiljna pitanja važna za\n07.10.2020 u 09:15\nBERLIN - Ruski opozicioni političar Aleksej Navaljni oštro je napao nekadašnjeg nemačkog kancelara Gerharda Šredera, tvrdeći da je plaćen od predsednika Rusije Vladimira Putina. „Šredera plaća Putin. Ali kada sada pokušava da negira napad otrovom na mene, onda je to veoma razočaravajuće”, kazao je Navaljni nemačkom dnevniku „Bild”. Šreder je nedavno rekao da ne postoje sigurni dokazi o napadu otrovom na Navaljnog, dok je nemačka vlada potvrdila da se radi o napadu otrovom iz grupe novičok. „Šreder je nekadašnji kancelar najmoćnije zemlje Evrope. Sada je samo Putinov potrčko, koji štiti ubice”, naglasio je Navaljni. Istakao je da nema sumnje da Šreder skriveno dobija novac od Putina, prenosi Tanjug.\n05.10.2020 u 17:17\nOrganizacija za zabranu hemijskog oružja spremna da pošalje eksperte u Rusiju zbog Navaljnog\nOrganizacija za zabranu hemijskog oružja (OZHO) (Organisation for the Prohibition of Chemical Weapons, OPCW) spremna je da uskoro pošalje grupu stručnjaka u Rusiju da sarađuju sa ruskim specijalistima u istrazi o navodnom trovanju ruskog opozicionara Alekseja Navaljnog, navela je OZHO u saopštenju koje je danas objavljeno. Organizacija je potvrdila da je 1. oktobra primila predlog Rusije da razmotri mogućnost slanja ekspertske misije koja bi sarađivala sa ruskim kolegama o incidentu oko Navaljnog, javio je TASS prenosi Tanjug. Generalni direktor OZHO Fernando Arias odgovorio je na zahtev pismom upućenom stalnom izaslaniku Rusije u Organizaciji. U pismu je stajalo da je tehnički sekretarijat spreman da pruži traženu ekspertizu i da bi tim stručnjaka mogao da bude raspoređen u\nBERLIN - Nemačka kancelarka Angela Merkel posetila je ruskog opozicionara Alekseja Navaljnog tokom njegovog oporavka u berlinskoj bolnici Šarite Mite, što ukazuje s koliko ozbiljnosti i pažnje nemačka kancelarka pruistupa ovom slučaju. Predstavnik Angele Merkel nije želeo da komentariše ovu informaciju koju je objavio nemački Špigl. Nemačka vlada je ranija saopštila da su testiranja obavljena u Nemačkoj, Francuskoj i Švedskoj pokazala da je Navaljni otrovan nervnim otrovom novičokom i zatražila zvanično objašnjenje od Kremlja. Moskva je negirala bilo kakvu povezanost sa ovim slučajem, prenosi Tanjug.\nHAG - Rusija je uputila notu stalnoj misiji Nemačke pri Organizaciji za zabranu hemijskog oružja (OZHO/OPCW), zahtevajući od nje da pruži iscrpne informacije u vezi s ruskim blogerom Aleksejom Navaljnim, u skladu sa Konvencijom o hemijskom oružju (CVC), izjavio je danas stalni ruski predstavnik pri OZHO Aleksandar Šulgin. „Poslali smo notu stalnoj misiji Nemačke pri OZHO zahtevajući da nam pruže iscrpne informacije”, rekao je Šulgin, preneo je TASS. Diplomata je naveo da je Rusija zahtevala rezultate pregleda Navaljnog, njegove biološke materijale i druge kliničke uzorke koje Nemačka poseduje. Istovremeno, on je obavestio generalnog direktora OZHO Fernanda Arijasa o angažovanju konvencijskog mehanizma i o slanju note nemačkoj misiji i predložio da ove informacije zvanično podeli\n17.09.2020 u 11:58\nNovičok na flaši iz hotelske sobe Navaljnog\nMOSKVA - U hotelskoj sobi ;ruskog opozicionara Alekseja Navaljnog je nađena flaša vode s tragovima nervnog otrova „novičoka”, saopštili su njegovi saradnici, javlja AP. Navaljni, veliki kritičar Kremlja, koji je obelodanio korupciju u vrhu ruske države, primljen je 20. avgusta na reanimaciju u bolnicu u Omsku pošto je tu vanredno sleteo avion kojim je putovao od Sibira ka Moskvi, kada mu je pozlilo. Dva dana kasnije je u komi prenet u Nemačku gde su lekari zaključili da je otrovan novičokom koji potiče iz sovjetske ere, i dali mu protivotrov, te se polako oporavlja. Na snimku objavljenom danas na njegovom Instagram profilu, vide se njegovi saradnici kako pretražuju u njegovu hotelsku sobu u gradu Tomsku, odakle je avionom krenuo na put ka Moskvi. Čim su saznali da mu je sat ranije


NA POBEDU, BEZ OPRAVDANjA - Glas Podrinja\nNA POBEDU, BEZ OPRAVDANjA\nJoš niko ne može da oduzme plej of snove, ali pre snova, neophodno je obratiti pažnju na realnost i učiniti sve da se ona ne pretvori u košmar. Još MAČVA čeka na prvi prvenstveni gol u ovoj kalendarskoj godini, no više ne čeka na bod, osvojen je u Zemunu. Trenutno je jednako daleko šabački superligaš od plej of mesta i pozicije koja direktno vodi u niži rang. Taj opis deluje umirujuće, no kada se tome doda činjenica deobe bodova u kasnijem doigravanju, poziv na oprez je jak.\nŠapčane sada očekuju dva uzastopna duela na domaćem terenu, protiv ekipa koje, uz maksimalno poštovanje, tim koji pledira na mirnu sezonu, koji sanja plej of, ne želeći da bude uopšte upitan u trci za opstanak, mora da pobedi. Veliki broj bodova je još u opticaju, u životu ništa NE MORA, ali nekada je preduslov ostvarenja ambicija jasan. U petak gostuje RAD, a u sredu DINAMO iz Vranja, obe ekipe ugrožene, oba tima ispod „crveno – crnih“ na tabeli. RAD je veliko ime našeg fudbala, klub sa tradicijom, posebnim „šmekom“ još iz bivše Jugoslavije, ali trenutno tim koji u slabosti rivala traži spas od ispadanja, jer je kvalitet za elitu upitan. Pretposlednja pozicija na dugoj pauzi „mobilisala“ je klub da napravi mnogo promena u prelaznom roku. Angažovano je čak šest igrača iz inostranstva: Volkov, Balabanović, Trifunović, Živkovića, Jovanović, Stević, a od važnijih igrača napustio ih je samo Marinković. Uz novajlije, ekipu nose: Perendija, Lutovac, Šipčić, Mladenović. U dva kola su ostvarili dva remija, u duelima protiv ekipa gde su planirali više i vrlo motivisani dolaze u Šabac.\nTeško da možemo očekivati efikasan meč u petak, jer je to duel, uz „Dinamo“, dve najneefikasnije ekipe u Super ligi. MAČVI je neophodno, u proseku, gotovo dve utakmice za jedan gol, dok je „građevinarima“ taj prosek tek za niajnsu bolji. Za sada MAČVA nije rešila pitanje efikasnosti. Gavrić je nedostajao u Zemunu, Šušnjar nikako da vrati efikasnost sa priprema, no nema boljeg trenutka da „prokine“ nego u petak i sredu. Bilo kako bilo, svakako da će ove dve utakmice biti i odgovor koje doigravanje je realnije i hoće li biti drame ili mira u srcima svih koji vole „Mačvu“.


Belgrade Sport Fest - Američki fudbal\n16.00 - 18.00 Javni trening\n18.00 - 19.00 Učešće posetilaca\n15.00 - 17.00 Javni trening\n17.00 - 18.00 Učešće posetilaca\nKlub američkog fudbala Beograd-Vukovi je među prvim osnovanim klubovima ovog sporta u Srbiji. Nastao je okupljanjem zaljubljenika u ovaj sport sada već daleke 2002. godine, kada se grupa entuzijasta odlučila da svoje redovno okupljanje i treniranje formalizuje, osnovavši KAF Beograd-Vukove.\nSvoju prvu utakmicu ekipa je odigrala još 2003. godine, protiv svog, ispostaviće se, najvećeg rivala do sada, kragujevačkih Wild Boars-a, da bi nakon toga učestvovala u Prvenstvu Srbije, kao i Kupu, gde je osvojila vicešampionsku i šampionsku titulu, respektivno.\nOrganizaciono, Vukovi su odskočili tokom 2004. godine, kada je klub u potpunosti utemeljen. Danas ga čini oko 100 članova. Velika popularizacija ovog sporta je usledila nakon održavanja prijateljske utakmice za Trofej Beograda između reprezentacija Srbije i Slovenije 16.10.2005. godine, sa direktnim televizijskim prenosom i punim tribinama stadiona FK Obilić, kada je, zbog priliva velikog broja novih igrača, klub morao da podeli svoje redove u prvi i drugi tim, koji redovno treniraju. Za organizaciju ove utakmice zaslužan je upravo klub Beograd Vukovi pod pokroviteljstvom Skupštine grada Beograda.\nSada se ekipa vredno sprema za predstojeću SELAF ligu koja počinje tačno na Đurđevdan, gde Vukovi dočekuju ekipu Ljubljana Silwerhawks-a. Sama liga traje do početka oktobra, tako da će fanovi Vukova imati prilike da još tri puta vide ovu ekipu na beogradskim terenima.\nSavez američkog fudbala Srbije (skraćeno SAFS) osnovan je 2003. godine od strane nekoliko tada vodećih klubova u zemlji (Beograd, Kragujevac, Sremska Mitrovica). Ideja Saveza je bila da okupi sve klubove čiji je broj rastao iz meseca u mesec i koordiniše njihov rad i organizuje takmičenje. Za sada, iza Saveza su ostala dva uspešno organizovana takmičenja – Liga SAFS, održana 2004. godine, koju je osvojio KAF Kragujevac Wild Boars, i Kup SAFS, održan 2005. godine, koji je osvojio KAF Beograd Vukovi. Takođe, prošle godine je SAFS mogao da zabeleži svoju prvu međunarodnu utakmicu protiv Slovenije na stadionu FK Obilić.\nOve godine se igraju paralelno dve lige – SELAF liga sa punom zaštitnom opremom, u kojoj učestvuju četiri tima iz Srbije (Beograd, Novi Sad, Sremska Mitrovica, Kragujevac), i tim iz Slovenije (Ljubljana Silverhawks), kao i SAFS liga bez opreme, kojoj je ovo poslednja godina, te će ona prerasti u klasično takmičenje sa opremom i sekciju za flag football. Uz ove dve lige, SAFS očekuje još jedan Trofej Beograda u oktobru, gde će najverovatniji protivnik biti reprezentacija Austrije.\nSAFS trenutno broji 19 klubova, sa ukupno preko 800 registrovanih igrača, što je zaista veliki broj igrača za jedan tako mlad savez. Takođe, SAFS je punopravni član Sportskog Saveza Srbije, kao i evropske federacije američkog fudbala – EFAF-a.